2, Ιούλιος, 2022 | 23:52\nΕπείγουσα ανακοίνωση της Cosmote: Τι ζητά από τους συνδρομητές της\nΑπάτη: Συναγερμός σήμανε στην Cosmote καθώς απατεώνες δεν δίστασαν να τη χρησιμοποιήσουν για να αποσπάσουν χρήματα! Διαβάστε στο xristika.gr τι συνέβη…\nH εταιρεία μάλιστα προχώρησε σε ανακοίνωση, θέλοντας να προειδοποιήσει τους συνδρομητές της!\n«Σας ενημερώνουμε ότι παραπλανητικά e-mails (spam/phishing) που εμφανίζουν ως αποστολέα την COSMOTE αποστέλλονται σε καταναλωτές και ζητούν προσωπικά στοιχεία και κωδικούς τους με πρόσχημα την ασφάλεια των online συναλλαγών.\nΑυτά τα μηνύματα δεν έχουν καμία σχέση με την εταιρεία ή τις υπηρεσίες της, προέρχονται από κακόβουλο λογισμικό τρίτων, αποσκοπώντας στην πρόκληση ζημίας στους αποδέκτες τους.\nΗ COSMOTE υπενθυμίζει ότι δεν ζητά από κανέναν χρήστη σε καμία περίπτωση και με κανένα τρόπο (ούτε τηλεφωνικό, ούτε διαδικτυακό) τους μυστικούς του κωδικούς. Οι κωδικοί είναι αυστηρώς προσωπικοί και δεν πρέπει να αποκαλύπτονται σε κανέναν.\nΤο Phishing είναι προσπάθεια εξαπάτησης των χρηστών του διαδικτύου, κατά την οποία ο «κακόβουλος χρήστης» υποδύεται μία αξιόπιστη οντότητα με σκοπό την απόκτηση προσωπικών δεδομένων, όπως ευαίσθητα ιδιωτικά στοιχεία και κωδικούς.\nΟι χρήστες συστήνεται να ακολουθούν τις ακόλουθες οδηγίες ώστε να διαφυλάξουν την ασφάλεια των διαδικτυακών συναλλαγών τους:\nΝα ελέγχουν την αυθεντικότητα των ιστοτόπων στους οποίους καταχωρούν προσωπικές πληροφορίες, π.χ. οι διευθύνσεις να ξεκινούν πάντα με: «https»\nΝα θυμούνται ότι οι επίσημες ιστοσελίδες δεν ζητούν ποτέ προσωπικά δεδομένα ή κωδικούς πρόσβασης\nΝα μην επισκέπτονται σελίδες που ζητούν προσωπικά δεδομένα μέσω links σε e-mails\nΝα διαγράφουν «ύποπτα» μηνύματα, τα οποία είτε τους προτρέπουν να δώσουν προσωπικά στοιχεία, είτε περιέχουν συνδέσμους (links) ή συνημμένα αρχεία (attachments)».\nΑπάτη: Τι συμβουλεύει η ΕΛ.ΑΣ.\nΝα είστε ιδιαίτερα επιφυλακτικοί όταν άγνωστοι προσπαθήσουν να σας πείσουν για την καταβολή χρηματικού ποσού, με το πρόσχημα επείγουσας ανάγκης συγγενικού – φιλικού προσώπου (π.χ. νοσηλεία σε νοσοκομείο) ή με το πρόσχημα πρόκλησης ατυχήματος από συγγενικό σας πρόσωπο, το οποίο είχε ως συνέπεια το θανάσιμο ή βαρύτατο τραυματισμό ανήλικου συνήθως παιδιού. Το ίδιο μπορεί να προσπαθήσουν και τηλεφωνικά\nΕπισημαίνεται ότι στα τροχαία ατυχήματα ακολουθούνται πάντα από τις αστυνομικές Αρχές οι νόμιμες και προβλεπόμενες ενέργειες, υπό την καθοδήγηση των κατά τόπους Εισαγγελικών Αρχών και σε καμία περίπτωση δεν υφίστανται παρέκκλιση από αυτές, με την καταβολή χρηματικών ποσών\nΣε περιπτώσεις που άγνωστοι επικαλούνται έκτακτη ανάγκη γνωστού -συγγενικού σας προσώπου, να επιδιώκετε πάντα οι ίδιοι να επικοινωνείτε τηλεφωνικά με το γνωστό-συγγενικό σας πρόσωπο, προς επιβεβαίωση των όσων επικαλούνται\nΗ επικοινωνία να γίνεται άμεσα, με δικό σας τηλέφωνο και κατόπιν δικής σας πρωτοβουλίας και να μην δέχεστε να μιλάτε με άτομο, το οποίο κάλεσαν οι άγνωστοι ή σας έδωσαν οι δράστες να μιλήσετε\nΝα μην δέχεστε σε καμία περίπτωση άγνωστα άτομα να σας οδηγήσουν σε Πιστωτικό Κατάστημα ή ΑΤΜ για ανάληψη χρηματικού ποσού\nΝα μην πείθεστε από άγνωστους, οι οποίοι εμφανίζονται ως υπάλληλοι Δημόσιας Υπηρεσίας ή άλλου φορέα για την επιδιόρθωση κάποιου τεχνικού προβλήματος, εάν δεν τους έχετε εσείς προηγουμένως καλέσει\nΝα έχετε πάντα διαθέσιμους τους τηλεφωνικούς αριθμούς, με τους οποίους πρέπει να επικοινωνήσετε σε περίπτωση ανάγκης (Αστυνομία, Πυροσβεστική, Νοσοκομεία, στενοί συγγενείς κ.α.)\nAπάτη: Οδηγός προστασίας\nΣυμβουλές για την αποφυγή εξαπάτησης των πολιτών από επιτήδειους δίνει η ΕΛ.ΑΣ, με αφορμή σχετικά περιστατικά, ενώ εφιστά την προσοχή τους ώστε να μην πέσουν θύματα επιτήδειων.\nΣύμφωνα με όσα αναφέρει η ΕΛ.ΑΣ, συνήθως οι δράστες πραγματοποιούν τις εξής ενέργειες:\nΕισέρχονται σε οικίες ανυποψίαστων πολιτών, με σκοπό την κλοπή ή ληστεία, εμφανιζόμενοι ως τεχνικοί (Δ.Ε.Η., συντήρησης ανελκυστήρων κ.λπ.) ή πωλητές διαφόρων ειδών ή γνωστοί συγγενικών προσώπων ή προφασίζονται εξόφληση χρέους από προγενέστερη αγορά ειδών ή ασφαλιστήριου συμβολαίου.\nΠλησιάζουν, κυρίως ηλικιωμένους, δήθεν ως απεσταλμένοι συγγενικών τους προσώπων και προφασιζόμενοι άμεση και επείγουσα οικονομική ανάγκη, επιδιώκουν να τους αποσπάσουν χρήματα. Συνήθως τους προσεγγίζουν κατά την έξοδο ή λίγο πριν την είσοδο στην κατοικία τους, έξω από Τράπεζες, σε εμπορικά καταστήματα ή αγορές.\nΕνημερώνουν, κυρίως επαγγελματίες, ότι δήθεν εκ παραδρομής κατέθεσαν μεγαλύτερο χρηματικό ποσό, ως αντίτιμο για υπηρεσία ή προϊόν που αγόρασαν από αυτούς και ζητούν την επιστροφή της διαφοράς. Συνήθως ισχυρίζονται ότι κατά την πληκτρολόγηση του ποσού «πάτησαν κατά λάθος» ένα μηδενικό παραπάνω και αντί π.χ. για 700 ευρώ κατέθεσαν 7.000 ευρώ ή αντί για 1.300 ευρώ κατέθεσαν 13.000 ευρώ. Για να αποδείξουν μάλιστα τον ισχυρισμό τους, αποστέλλουν πλαστό αποδεικτικό της κατάθεσης χρημάτων.\nΤηλεφωνούν σε ανυποψίαστους πολίτες, προσποιούμενοι αστυνομικούς, γιατρούς ή δικηγόρους υποστηρίζοντας ψευδώς ότι στενό συγγενικό τους πρόσωπο, συνήθως παιδί τους, έχει προκαλέσει τροχαίο, με θανάσιμο ή βαρύτατο τραυματισμό, συνήθως ανήλικου. Αμέσως μετά απαιτούν σημαντικά χρηματικά ποσά για να αποφευχθούν δήθεν επικείμενες ποινικές συνέπειες.\nΑναζητούν υποψήφιους αγοραστές για να πωλήσουν, ως «ευκαιρία», διάφορα είδη (κοσμήματα, ηλεκτρικά είδη, κινητά τηλέφωνα κ.λπ.), δήθεν μεγάλης άξιας, σε χαμηλές τιμές. Αφού παζαρέψουν την τιμή, τελικά «συμβιβάζονται» σε μια χαμηλή τιμή και πωλούν τα είδη, τα οποία ωστόσο είναι κατά κανόνα ευτελούς αξίας.\nΑναρτούν ή αναζητούν αγγελίες στο διαδίκτυο για δήθεν αγοραπωλησία προϊόντων ή οχημάτων και εξαπατούν πολίτες. Ειδικότερα, ως αγοραστές, αποστέλλουν το χρηματικό αντίτιμο του προϊόντος που υποτίθεται ότι θα αγοράσουν (π.χ. μέσω e-banking, paypal κ.λπ), χωρίς να το παραλάβουν ποτέ ή παραλαμβάνουν άλλο, ευτελούς αξίας, ενώ, ως πωλητές, πείθονται από τους δράστες ότι έχουν εξοφληθεί για το προϊόν που πούλησαν, κυρίως με τους εξής τρόπους:\nΤους επιδεικνύουν ανύπαρκτο αριθμό λογαριασμού, όπου αποτυπώνεται ψευδής ηλεκτρονική μεταφορά του αντιτίμου της συναλλαγής στο λογαριασμό τους ή πλαστή βεβαίωση μεταφοράς εμβασμάτων.\nΤους πείθουν να εκδώσουν, μέσω εφαρμογής πιστωτικού ιδρύματος, κωδικό με το αντίτιμο της συναλλαγής. Στη συνέχεια τους ζητούν τον κωδικό αυτό, ισχυριζόμενοι ότι θα καταθέσουν, μέσω του κωδικού, το οφειλόμενο πόσο στο λογαριασμό τους. Όμως, στην πραγματικότητα, οι δράστες χρησιμοποιώντας τον κωδικό αυτό, κάνουν ανάληψη, μέσω ΑΤΜ, του ποσού από τον λογαριασμό του πωλητή.\nΝα μην πείθονται εύκολα από άτομα, τα οποία σας «πλησιάζουν» ως γνωστοί συγγενικών – φιλικών προσώπων.\nΝα είναι ιδιαίτερα επιφυλακτικοί όταν άγνωστοι προσπαθήσουν να τους πείσουν για την καταβολή χρηματικού ποσού, με το πρόσχημα επείγουσας ανάγκης συγγενικού – φιλικού προσώπου, για παράδειγμα νοσηλεία σε νοσοκομείο. Το ίδιο μπορεί να προσπαθήσουν και τηλεφωνικά. Για τους ίδιους λόγους να μην ενδίδουν σε προτροπές για συνάντηση.\nΣε περιπτώσεις που άγνωστοι επικαλούνται έκτακτη ανάγκη γνωστού ή συγγενικού τους προσώπου, να επιδιώκουν πάντα οι ίδιοι να επικοινωνούν τηλεφωνικά με το συγκεκριμένο πρόσωπο, για επιβεβαίωση των όσων επικαλούνται. Η επικοινωνία να γίνεται με δικό τους τηλέφωνο και κατόπιν δικής τους πρωτοβουλίας και να μην δέχονται να μιλάνε με άτομο, το οποίο κάλεσαν οι άγνωστοι.\nΣε κάθε περίπτωση, οι πολίτες να δηλώνουν ότι δεν πρόκειται να παραδώσουν χρήματα, εάν δεν εμφανιστούν οι γνωστοί – συγγενείς τους.\nΝα μην πείθονται εύκολα σε ευκαιριακές αγορές προϊόντων που τους προτείνουν άγνωστα άτομα, ιδιαίτερα δε χωρίς να δουν πρώτα τα προϊόντα αυτά.\nΝα μην πείθονται από άγνωστους, οι οποίοι εμφανίζονται ως υπάλληλοι δημόσιας υπηρεσίας ή άλλου φορέα για την επιδιόρθωση κάποιου τεχνικού προβλήματος, εάν δεν τους έχουν καλέσει προηγουμένως οι ίδιοι.\nΝα μην πείθονται όταν άγνωστοι τους ζητούν να καταβάλλουν χρήματα για οφειλές γνωστών ή συγγενικών προσώπων σε δημόσιες υπηρεσίες ή σε καταστήματα – εταιρείες για αγορά αγαθών – προσφορά υπηρεσιών.\nΝα επαληθεύουν τις κινήσεις στους τραπεζικούς τους λογαριασμούς πριν από την οποιαδήποτε συναλλαγή και να δηλώνουν ότι δεν πρόκειται να επιστρέψουν χρήματα, χωρίς προηγούμενη διασταύρωση οικονομικών στοιχείων.\nΝα αποφεύγουν τη γνωστοποίηση προσωπικών οικονομικών δεδομένων (αριθμούς τραπεζικών λογαριασμών, προσωπικούς κωδικούς (ΡΙΝ), αριθμούς πιστωτικών καρτών, πληροφορίες καρτών ΑΤΜ, κωδικούς επαλήθευσης πιστωτικών καρτών κλπ).\nΝα αποφεύγουν την προκαταβολή χρημάτων σε ιδιώτες πωλητές, τους οποίους δεν γνωρίζουν, ακόμη και εάν αυτοί αποκαλύπτουν τα προσωπικά τους στοιχεία ή τον αριθμό του τραπεζικού τους λογαριασμού.\nΝα είναι ιδιαίτερα επιφυλακτικοί όταν εντοπίζουν αγγελίες πώλησης οχημάτων σε δελεαστικές τιμές, ως «ευκαιρία αγοράς».\nΝα αποφεύγουν, κατά προτίμηση, τις συναλλαγές με πρόσωπα τα οποία παρέχουν στοιχεία επικοινωνίας εκτός Ελλάδας.\nΝα προσπαθούν να συγκρατούν τα χαρακτηριστικά των δραστών, τα οχήματα με τα οποία κινούνται (αριθμό κυκλοφορίας, μάρκα οχήματος, χρώμα κ.λπ.), τους τηλεφωνικούς αριθμούς από τους οποίους τους καλούν ή την ηλεκτρονική διεύθυνση της αγγελίας (URL) για να βοηθήσουν το έργο των διωκτικών αρχών.\nCOSMOTE EMAIL MAIL ΑΝΑΚΟΙΝΩΣΗ ΑΠΑΤΕΣ ΑΠΑΤΗ ΕΙΔΗΣΕΙΣ ΕΙΔΗΣΕΙΣ ΣΗΜΕΡΑ ΗΛΕΚΤΡΟΝΙΚΕΣ ΑΠΑΤΕΣ\nΜεγάλος διαγωνισμός της ΔΕΗ: Κέρδισε iPhone 12\nΑλλάζουν οι Ταχυδρομικοί Κωδικοί σε όλη την Ελλάδα: Δείτε γιατί


Pink Martini, χωρίς πάγο! - MusicCorner.gr\nΑρχική MC3 Pink Martini, χωρίς πάγο!\nPink Martini, χωρίς πάγο!\nΟι Pink Martini, αυτοί οι τύποι που σκάνε από ρυθμό και ζωντάνια εμφανίστηκαν ξανά μπροστά στο Αθηναϊκό κοινό το βράδυ της Τρίτης 5/7 στην Τεχνόπολη, σε μια οργάνωση που δεν ανταποκρίθηκε στις προσδοκίες των περίπου 3.000 ανθρώπων που κατέκλισαν το χώρο.\nΈνα τσιμπημένο εισιτήριο, κιγκλιδώματα που ξεχώριζαν καθιστούς από όρθιους καταμεσής της πλατείας και ένας ήχος για λίγους και εκλεκτούς.\nΑφού γκρινιάξαμε για όσα μας χάλασαν τα γούστα, ας πούμε για τους φοβερούς και τρομερούς που βρέθηκαν στη σκηνή να μας ανταμείψουν, κουνώντας τους γοφούς και τα πέλματα μας σε καλοκαίρια που φτάνουν, σε νύχτες που ξεχειλίζουν γλυκά ποτά, φιλιά και ξημερώματα.\nLet’s never stop falling in love, θα έπρεπε να είναι το σύνθημα που θα φωνάζουν οι τοίχοι της ζωής μας, με εμάς να το γράφουμε με μεγάλα γράμματα χορεύοντας Donde estas Yolanda, κάνοντας ζαλισμένες στροφές σε κορμιά που διψάνε για έρωτα, σε μυαλά που σκοτώνουν για λίγη πραγματική ελευθερία.\nΔώδεκα μουσικοί από διαφορετικές μεριές του κόσμου και μια Storm Large να της βγάζεις το καπέλο για τη μοναδικότητα στη σκηνική της παρουσία, για τη φωνή και την αύρα της. Ο χορός όπως καταλαβαίνετε μπροστά στη σκηνή ήταν περιορισμένος στις καρέκλες, με όλους εμάς τριγύρω να προσπαθούμε να ξελασπώσουμε το ελληνικό κέφι.\nΗ Μαρίζα Ρίζου, ευχάριστη νότα στην έναρξη της βραδιάς, ανέβηκε ξανά στη σκηνή με τη μικρή ανιψιά της να μας μιλήσουν για Τα Παιδιά του Πειραιά, να μας θυμίσουν τη Μελίνα, να νιώσουμε ότι αυτός ο τόπος κάπως μας ανήκει ακόμα.\nΜια σύντομη συναυλία, όπως μας έχουν συνηθίσει άλλωστε αυτοί οι γεμάτοι ροζ μαρτίνι άνθρωποι, που παρόλες τις ενστάσεις μας, φύγαμε λίγο πιο ανάλαφροι, λίγο πιο όμορφοι, όσο έπρεπε μεθυσμένοι για να αντέξουμε σ’ αυτήν την πόλη.\nΑν δεν τα ξαναπούμε καλό Καλοκαίρι, καλές συναυλίες! Χορέψτε με διαφορετικούς, άγνωστους ανθρώπους ξυπόλητοι και με τη ψυχή σας γυμνή από σεμνοτυφισμούς και άλλες τέτοιες κατασκευασμένες αηδίες. Σας εύχομαι αυτούς του γεμάτους από ήλιο και αλάτι μήνες, να παλεύετε λιγότερο και να χορεύετε περισσότερο..


Η εξόφληση της παραγγελίας σας γίνεται κατά την παράδοσής της σε εσάς στον υπάλληλο της courier (Speedex ή Γενική Ταχυδρομική). Η πληρωμή γίνεται με μετρητά.\nΓια παραγγελίες με αντικαταβολή, δυνατότητα πληρωμής με πιστωτική κάρτα υπάρχει μόνο στην περίπτωση που παραλάβετε την παραγγελία σας από το κατάστημα της courier.\nTo κόστος των μεταφορικών και της αντικαταβολής είναι συνολικά 4€. Για παραγγελίες άνω των 39€ είναι ΔΩΡΕΑΝ.\n2. Πιστωτική – χρεωστική – προπληρωμένη κάρτα - PayPal\nΜε εξόφληση της παραγγελίας σας με την πιστωτική, χρεωστική ή προπληρωμένη ή μέσω PayPal τα έξοδα μεταφοράς είναι μόνο 2€ και ΔΩΡΕΑΝ για παραγγελιές άνω των 39€.\nΑσφάλεια: Η υιοθέτηση τεχνολογίας αιχμής με πρωτόκολλα επικοινωνίας και μηχανισμούς ταυτοποίησης μοναδικά για τα ελληνικά δεδομένα καθιστούν την Τράπεζας Πειραιώς πρωτοπόρο στη διασφάλιση των ηλεκτρονικών συναλλαγών και τέλος το shoesdirection.gr έχει Ηλεκτρονικό Πιστοποιητικό ασφαλείας με το πρωτόκολλο SSL.\nΜπορείτε να εξοφλήσετε το ποσό της παραγγελίας σας μέσω τραπεζικής κατάθεσης (σε τραπεζικό κατάστημα ή με e-baking) στους παρακάτω αριθμούς λογαριασμών, σημειώνοντας στην αιτιολογία το ονοματεπώνυμό σας:\n• ΕΘΝΙΚΗ ΤΡΑΠΕΖΑ: IBAN GR81 0110 2280 0000 2280 0228 532\nΑριθμός λογαριασμού: 228/002285-32\nΔικαιούχος: Κουσκουλιάνου Ευγενία\n• ALPHA BANK: IBAN GR4301405320532002786009425\n• ΠΕΙΡΑΙΩΣ ΤΡΑΠΕΖΑ: IBAN GR09 0172 5040 0055 0409 5126 371\nΤα έξοδα μεταφοράς με τραπεζική κατάθεση είναι μόνο 2€ και ΔΩΡΕΑΝ για παραγγελιές άνω των 39€.\nΠιθανή επιβάρυνση κάθε τράπεζας επιβαρύνει εξ ολοκλήρου τον αποστολέα.\nΓια αποστολές στην Κύπρο γίνεται με πιστωτική – χρεωστική – προπληρωμένη κάρτα – PayPal – τραπεζική κατάθεση. Δεν υπάρχει δυνατότητα αντικαταβολής. Το κόστος των μεταφορικών είναι 7€ κι ο χρόνος παράδοσης είναι 7 ημέρες.


Κλαούζεβιτς, η ισορροπία της τριάδας – Αδήωτος\nΚλαούζεβιτς, η ισορροπία της τριάδας\nuser\tσε Στρατηγική\t 2007-12-15 2016-10-23 138 Words\nΟ Καρλ Φον Κλαούζεβιτς είναι αδιαμφισβήτητα ο θεωρητικός του πολέμου ο οποίος, περισσότερο από οποιονδήποτε άλλο, επηρέασε τη σκέψη τόσο των συγχρόνων του όσο και των νεοτέρων του θεωρητικών της πολεμικής τέχνης. Ο Κλαούζεβιτς ανέπτυξε τη θεωρία του στο μοναδικό του έργο με τον τίτλο «On War», το οποίο ο ίδιος χαρακτήρισε ημιτελές και το οποίο εξέδωσε η σύζυγος του το 1932 μετά το θάνατο του.\nΟ Peter Paret θεωρεί το «On War» ως μακράν το έργο με τη μεγαλύτερη επιρροή σε θέματα στρατιωτικής τέχνης, το οποίο έχει γραφεί ποτέ. Πάνω από εκατόν εβδομήντα χρόνια μετά το θάνατο του συγγραφέα του, εξακολουθεί να μελετάται σε σχεδόν κάθε Σχολή Διοίκησης και Επιτελών και Σχολή Πολέμου του πάλαι ποτέ δυτικού κόσμου, και όχι μόνο. Παρ’ όλα αυτά, το βιβλίο είναι δυσανάγνωστο. O στρατηγός George Patton, μελετητής ο ίδιος του Κλαούζεβιτς, έλεγε: «Αυτό το βιβλίο δεν είναι δυνατόν να γίνει κατανοητό με την πρώτη ανάγνωση. Ορισμένα μέρη του είναι δυσνόητα και επιδέχονται περισσότερες από μία ερμηνείες, ενώ άλλα απαιτούν συγκέντρωση, επαναληπτική ανάγνωση και ανάλυση οε αίθουσα διδασκαλίας». Τόσο το έργο, όσο και ο ίδιος ο συγγραφέας, άρχισαν να γίνονται δημοφιλείς ουσιαστικά όταν ο Moltke ο πρεσβύτερος αρχηγός του πρωσικού Γενικού Επιτελείου, κατά τη διάρκεια των πολέμων για τη γερμανική ενοποίηση, συμπεριέλαβε το συγκεκριμένο έργο μεταξύ αυτών τα οποία επηρέασαν θεμελιωδώς τη σκέψη του και συνέβαλαν στην επιτυχία του (τα άλλα δύο είναι η Βίβλος και ο Όμηρος).\nΟ Κλαούζεβιτς είναι γνωστός στο ευρύ κοινό, όχι τόσο από το έργο του, μια ολοκληρωμένη θεωρία του πολέμου, αλλά από διάφορα αποσπάσματα της μελέτης του, τα οποία είναι τόσο γνωστά, που έχουν ενσωματωθεί στη στρατιωτική σκέψη και τα δόγματα πολλών στρατιωτικών οργανισμών σε ολόκληρο τον κόσμο. Ένα από τα λιγότερο γνωστά θέματα με τα οποία ασχολήθηκε είναι αυτό της «τριάδας» («trinity»). Το συγκεκριμένο θέμα απασχόλησε τον μεγάλο θεωρητικό στην τελευταία ενότητα του Κεφαλαίου 1 του πρώτου βιβλίου (του μόνου ολοκληρωμένου από τα οκτώ του έργου του), με τον υπότιτλο «Οι συνέπειες για τη θεωρία» («Consequences for the theory»). Σε ένα κείμενο τριακοσίων περίπου λέξεων ο Κλαούζεβιτς παρουσιάζει την Τριάδα του -μια αλληλεπιδραστική ομάδα τριών στοιχείων τα οποία επηρεάζουν καθοριστικά την εξέλιξη και την έκβαση του πολέμου – η οποία αποτελεί το επιστέγασμα της διανοητικής του εργασίας και το απαύγασμα ολόκληρου του έργου του. Όπως παρατηρεί ο Christopher Bassford, είναι αδύνατη η σύλληψη της συνολικής δομής των ιδεών του χωρίς την κατανόηση και εκτίμηση της Τριάδας. Ο Michael Howard την προτείνει ως μια καλή αφετηρία για κάθε σύγχρονο στρατηγικό μελετητή. Παρόλο που πολλά από τα θέματα τα οποία διαπραγματεύεται ο Κλαούζεβιτς στο έργο του είναι πλέον παρωχημένα εξαιτίας κυρίως των τεχνολογικών εξελίξεων, η πλειοψηφία των μελετητών του έργου του πιστεύει ότι η Τριάδα είναι διαχρονική και μπορεί να εξυπηρετεί ως βάση για τη μελέτη και την ανάλυση οποιασδήποτε σύγκρουσης, ανεξάρτητα από το πλαίσιο εντός του οποίου αυτή διεξάγεται.\nΤο παρόν άρθρο έχει ως σκοπό την παρουσίαση της Τριάδας του Κλαούζεβιτς, η οποία, παρά την ευρεία έκταση και αποδοχή την οποία συναντά σε ολόκληρη την αγγλική στρατιωτική βιβλιογραφία, απουσιάζει παντελώς από την ελληνική στρατιωτική σκέψη. Η παράθεση του αγγλικού κειμένου και της μετάφρασης του στην ελληνική, η χρήση παραδειγμάτων και η συνοπτική παρουσίαση επικριτικών σχολίων γίνεται με σκοπό να βοηθηθεί ο αναγνώστης να αποκτήσει μια -έστω και επιφανειακή- δική του άποψη για το θέμα. Για το σκοπό αυτό, στο τέλος του άρθρου παρατίθεται το αγγλικό κείμενο και η μετάφρασή του στην ελληνική. Εξυπακούεται ότι το ελληνικό κείμενο απέχει αρκετά από τη σκέψη του Κλαούζεβιτς, πλην όμως αυτό είναι το καλύτερο δυνατό αποτέλεσμα υπό τις κρατούσες συνθήκες. Το αρχικό κείμενο, γραμμένο στην πρωσική γλώσσα, είναι αρκετά δύσκολο στην κατανόηση ακόμη και για τους Γερμανούς. Το κείμενο, όπως αποδόθηκε στη αγγλική, απώλεσε κάτι από την αυθεντικότητα του, ενώ υπέστη μια δεύτερη «κακοποίηση» καθώς μεταφράστηκε από την αγγλική στην ελληνική γλώσσα.\nΗ Τριάδα του Κλαούζεβιτς παρέμεινε ουσιαστικά στη αφάνεια από το χρόνο έκδοσης του έργου του «On War» το 1832 μέχρι σχετικά πρόσφατα. Η συζήτηση γι’ αυτή και την αξία της άρχισε από τη στιγμή της δημοσίευσης της μελέτης του συνταγματάρχη Harry Summers του Στρατού των ΗΠΑ με τον τίτλο «On Strategy: A Critical Analysis of the Vietnam War (1982)» («Περί Στρατηγικής: Μια κριτική ανάλυση του Πολέμου στο Βιετνάμ/1982)». Έκτοτε, η αποκαλούμενη Αξιοσημείωτη (remarkable) ή Παράδοξη (paradoxical) Τριάδα είναι μία από τις συχνότερα αναφερόμενες αρχές του Κλαούζεβιτς σε ολόκληρη τη σύγχρονη στρατιωτική βιβλιογραφία. Ο Κλαούζεβιτς ισχυρίζεται ότι τα κυρίαρχα στοιχεία του πολέμου συγκροτούν μια παράδοξη Τριάδα. Τα στοιχεία αυτά, όπως περιγράφονται από τον ίδιο το συντάκτη του έργου, είναι:\nΗ πρωτογενής βιαιότητα, το μίσος και η εχθρότητα\nΤο παιχνίδι της πιθανότητας και της ευκαιρίας\nΤο στοιχείο της υπαγωγής, ως όργανο πολιτικής, το οποίο καθιστά τον πόλεμο υποκείμενο στη λογική\nΗ ισορροπία της Τριάδας του Κλασύζεβιτς έχει τρεις συνιστώσες, το Λαό, το Στρατό και την «Κυβέρνηση. Σε ότι αφορά την Κυβέρνηση, υπάρχουν μια σειρά από παράγοντες που διαδραματίζουν σημαντικό ρόλο στη λήψη αποφάσεων, όπως φαίνεται και στο διάγραμμα. Ο ίδιος ο Κλαούζεβιτς, στη δεύτερη παράγραφο της ανάλυσής του, προχωράει σε μια αντιστοίχηση των τριών στοιχείων, όπως παρακάτω:\nΗ πρωτογενής βιαιότητα, το μίσος και η εχθρότητα αφορά στο Λαό\nΤο παιχνίδι της πιθανότητας και της ευκαιρίας αφορά στο διοικητή και το στράτευμα του (Στρατός)\nΤο στοιχείο της υπαγωγής αφορά στην Κυβέρνηση.\nΈτσι η αρχική Τριάδα, με την υπόδειξη του ίδιου του Κλαούζεβιτς, κατέληξε στη ευρύτερα γνωστή και εκλαϊκευμένη τριάδα «Λαός, Στρατός, Κυβέρνηση». Η αντιστοίχηση αυτή θεωρείται από πολλούς ως υπε ρ απλούστευα η της σκέψης του. Παρ’ όλα αυτά, η Τριάδα «Λαός, Στρατός, Κυβέρνηση» είναι αυτή που χρησιμοποιείται στη συντριπτική πλειονότητα των κειμένων τα οποία εμφανίζονται σε ολόκληρη τη στρατιωτική βιβλιογραφία. Η αντιστοίχηση αυτή χρησιμοποιήθηκε από τον Κλαούζεβιτς για να καταδείξει και να διευκρινίσει τη βασική ιδέα, και όχι για να την ορίσει. Η βασική ιδέα είναι πολύ ευρύτερη, της οποίας όμως η ερμηνεία μάλλον διαφεύγει των επικριτών της. Στη συνέχεια θα επιχειρηθεί μια συνοπτική ανάλυση των συστατικών της Τριάδας.\nΤο πρώτο από τα στοιχεία της Τριάδας είναι ο Λαός, χωρίς τη στήριξη του οποίου είναι αδύνατη η προσφυγή ενός κράτους στον πόλεμο. Σύμφωνα με τον Κλαούζεβιτς, νια να εξασφαλιστεί η υποστήριξη του Λαού στον πόλεμο, αυτός θα πρέπει να διακατέχεται από έντονα συναισθήματα μίσους και εχθρότητας προς τον αντίπαλο. Όταν τα συναισθήματα αυτά αρχίσουν να υποχωρούν, το ίδιο συμβαίνει και με τη στήριξη της υπόθεσης του πολέμου. Έχει παρατηρηθεί ότι σε περιπτώσεις πολέμου υπάρχει μια τάση συσπείρωσης του Λαού γύρω από την κυβέρνησή του. Αυτό ισχύει όχι μόνα για τα δημοκρατικά πολιτεύματα, όπου ο λαός μπορεί να αποσύρει την εμπιστοσύνη του προς την κυβέρνηση η να ασκήσει πίεση για τη αλλαγή της πολιτικής της (όπως στην περίπτωση της απόφασης του προέδρου των ΗΠΑ Μπιλ Κλίντον να αποσύρει τις αμερικανικές δυνάμεις από τη Σομαλία μετά το θάνατο 18 Αμερικανών στρατιωτικών, τη διαπόμπευση των σορών τους και τη μετάδοση των σχετικών εικόνων οπό το CNN).To ίδιο ισχύει και σε μη δημοκρατικά καθεστώτα, στο πλαίσιο των οποίων η αντίθεση εκφράζεται μάλλον παθητικά από το φόβο των αντιποίνων από πλευράς του καθεστώτος προς τους διαφωνούντες (αρκεί να θυμηθούμε την κατάσταση αδιεξόδου επί τέσσερα χρόνια -1984-1988- στον πόλεμο Ιράν και Ιράκ, την περίοδο 1980-1988).\nΕκτός από την απλή αντιστοίχηση της πιθανότητας και της ευκαιρίας με το Στρατό (το διοικητή και το στράτευμα του), ο Κλαούζεβιτς κάνει ρητή αναφορά στη «ιδιοφυία» (genius) του διοικητή, η οποία επηρεάζει την εξέλιξη του πολέμου. Έτσι λοιπόν, κατά τον Κλαούζεβιτς, δύο είναι τα βασικά στοιχεία που επηρεάζουν την εξέλιξη του πολέμου από την πλευρά του Στρατού: Η τύχη και η «ιδιοφυΐα» του διοικητή. Η τύχη έχει την έννοια των τυχαίων περιστατικών, των οποίων η επίδραση είναι απρόβλεπτη. Η βροχή την προηγουμένη της μάχης του Βατερλό έπαιξε καταλυτικό ρόλο στην ήττα του Ναπολέοντα. Γιατί όμως η βροχή λειτούργησε εις βάρος του Ναπολέοντα και όχι του Ουέλινγκτον; Θα μπορούσε το αποτέλεσμα της μάχης να ήταν διαφορετικό; Κανείς δεν το ξέρει και ούτε θα το μάθει ποτέ. Η επίδραση αυτή της τύχης μπορεί να μειωθεί σε κάποιο, μικρό ή μεγάλο, βαθμό από την «ιδιοφυία» του διοικητή, με την έννοια της ποιότητας του στρατεύματος και της ικανότητάς του να σχεδιάζει και να διεξάγει πολεμικές επιχειρήσεις. Βέβαια, οι επιχειρήσεις αυτές δεν διεξάγονται στο κενό, χωρίς αντίπαλο. Αυτό λοιπόν που θα μπορούσαμε να προσθέσουμε είναι ότι εκείνο που έχει αξία δεν είναι η απόλυτη «ιδιοφυΐα» του διοικητή, αλλά η σχέση με την αντίστοιχη του διοικητή του αντιπάλου, αυτό που σήμερα αποκαλούμε σχετική μαχητική ισχύ, και το οποίο μπορεί μεν να εκτιμηθεί, δεν μπορεί όμως να μετρηθεί. Υπάρχει όμως και μια άλλη πλευρά της σχέσης της «ιδιοφυίας» του διοικητή με την τύχη: η ικανότητα του να εκμεταλλεύεται την αβεβαιότητα που επικρατεί στο πεδίο των επιχειρήσεων προς όφελος του, για την επίτευξη της νίκης.\nΗ προσφυγή στον πόλεμο είναι μια απόφαση η οποία πρέπει να λαμβάνεται από την εκάστοτε πολιτική ηγεσία. Η αρχή αυτή διαπνέει όλο το έργο του Κλαούζεβιτς. Η υπεροχή της πολιτικής ηγεσίας δεν σταματάει βέβαια στη λήψη της απόφασης. Ο πόλεμος είναι κρατική υπόθεση, στην οποία ο Στρατός παίζει τov κυρίαρχο ρόλο, η συμμετοχή όμως των άλλων στοιχείων ισχύος του κράτους (της διπλωματίας και της οικονομίας) δεν μηδενίζεται ποτέ. Η συμμετοχή των τριών στοιχείων ισχύος είναι δυναμική, ήτοι η συμμετοχή τους μεταβάλλεται συνεχώς από τη στιγμή της κρίσης, κατά τη διάρκεια του πολέμου και μέχρι την επίτευξη της ειρήνης, όπως φαίνεται στο διάγραμμα που παρατίθεται. Η απόφαση προσφυγής στον πόλεμο πρέπει να λαμβάνεται από την κυβέρνηση μετά από λογικό υπολογισμό και εκτίμηση του κινδύνου τον οποίο αναλαμβάνει. Η κυβέρνηση λοιπόν πρέπει να προσδιορίσει με καθαρό μυαλό, χωρίς να διακατέχεται από το πάθος που διακατέχει το Λαό, το σκοπό του πολέμου και το σημείο μέχρι το οποίο θα τον επιδιώξει (και με ποιο κόστος). Εάν η απόφαση προσφυγής στον πόλεμο ληφθεί από την κυβέρνηση υπό το κράτος έντονων συναισθημάτων μίσους και εχθρότητας (αποκλειστικό προνόμιο του Λαού), ο πολιτικός σκοπός του πολέμου θα είναι κατά πάσα πιθανότητα λανθασμένος και μη εφικτός, διότι η απόφαση προσφυγής δεν θα «υπόκειται στη λογική».\nΙσορροπία της Τριάδας\nΑς επιστρέψουμε όμως στην Τριάδα. Ο ίδιος ο Κλαούζεβιτς επισημαίνει ότι τα τρία αυτά στοιχεία, παρότι αυθύπαρκτα, βρίσκονται σε κάποια σχέση μεταξύ τους. Οποιαδήποτε θεωρία πολέμου αγνοήσει κάποιο από αυτά τα στοιχεία ή υποθέσει κάποια αυθαίρετη σχέση μεταξύ τους, είναι καταδικασμένη να καταρριφθεί. Τα στοιχεία αυτά, στο πλαίσιο της διεξαγωγής ενός πολέμου από ένα κράτος-έθνος, θα πρέπει να βρίσκονται οε ισορροπία, ακριβώς όπως ένα εκκρεμές ισορροπεί μεταξύ τριών μαγνητών. Ανεξάρτητα από το είδος του πολέμου, προϋπόθεση επιτυχούς διεξαγωγής και έκβασης είναι η αποκατάσταση της ισορροπίας των στοιχείων, η σχέση μεταξύ των οποίων, έστω και αν δεν παραμένει σταθερή, πρέπει να βρίσκεται πάντοτε στα πλαίσια της ισορροπίας.\nΗ επίτευξη της ισορροπίας της Τριάδας επηρεάζεται από ορισμένους παράγοντες. Η σχέση μεταξύ των τριών συστατικών της είναι ιδιαίτερα σημαντική. Ένας Στρατός πολιτών εξασφαλίζει τον απαιτούμενο άρρηκτο δεσμό μεταξύ Στρατού και Λαού. Η εμπιστοσύνη του λαού στην Κυβέρνηση είναι επίσης ένας σοβαρός παράγοντας αποκατάστασης της ισορροπίας ενώ η ποιότητα του Στρατεύματος («ιδιοφυΐα») είναι βασική. Ο συνεκτικός δεσμός όμως και των τριών συστατικών είναι η κατανόηση και η πίστη στον πολιτικό σκοπό του πολέμου, στον οποίο εφόσον πιστέψουν, ο μεν Λαός θα τον υποστηρίξει με πάθος, ο Στρατός θα τον επιδιώξει με αυτοθυσία, η δε Κυβέρνηση θα επιμείνει σε αυτόν με οποιοδήποτε κόστος μέχρι την επίτευξή του.\nΕφαρμογή της Τριάδας\nΗ παρουσίαση του δύσκολου αυτού θέματος της Τριάδας δεν θα ήταν πλήρης χωρίς την παράθεση κάποιων παραδειγμάτων τα οποία θα βοηθήσουν τον αναγνώστη να κατανοήσει καλύτερα το νόημά της. Συγκεκριμένα, θα χρησιμοποιηθούν δύο παραδείγματα, αμφότερα από την ελληνική Ιστορία, για τη διευκόλυνση του αναγνώστη. Το πρώτο αφορά στον ελληνοϊταλικό πόλεμο του 1940-41, ενώ το δεύτερο, στη μικρασιατική εκστρατεία. Η κατάληξη και των δύο είναι γνωστή σε όλους.\nΣτο διάστημα που προηγήθηκε της έκρηξης του ελληνοϊταλικου πολέμου, η Ιταλία προέβη σε μια σειρά προκλήσεων εις βάρος της Ελλάδος με αποκορύφωμα τον τορπιλισμό της «ΕΛΛΗΣ» στο λιμάνι της Τήνου, την 15 Αυγούστου 1940. Παρά την προσπάθεια της κυβέρνησης να αποφύγει να κατηγορήσει επίσημα την Ιταλία, ο Λαός αντιλαμβανόμενος την κατάσταση, άρχισε να αναπτύσσει αισθήματα αδικίας, αγανάκτησης, εχθρότητας και μίσους εναντίον των Ιταλών. Την ίδια στιγμή, ο Στρατός είχε το χρόνο να προχωρήσει στην απαραίτητη προετοιμασία, συμπεριλαμβανομένης της προώθησης στρατευμάτων και της μερικής (μυστικής) επιστράτευσης, έτσι ώστε να μην υποστεί στρατηγικό αιφνιδιασμό. Τέλος η κυβέρνηση είχε το χρόνο να προβεί σε λογική εκτίμηση της κατάστασης με ψυχραιμία, και να καθορίσει τον πολιτικό σκοπό του πολέμου.\nΈτσι, το πρωί της 28ης Οκτωβρίου, η Τριάδα του Κλαοΰζεβιτς βρέθηκε σε μια ιδανική ισορροπία: ο Λαός, διακατεχόμενος από έντονα συναισθήματα εχθρότητας, και παρά το γεγονός ότι η κυβέρνησή του ήταν δικτατορική, εμπιστεύτηκε την πολιτική και στρατιωτική ηγεσία και παρέμεινε προσκολλημένος στο όραμα της νίκης, καθ’ όλη τη διάρκεια του πολέμου. Παρά την προσπάθεια μιας στρατιωτικής ηγεσίας να εισέλθει στον πόλεμο με τις καλύτερες δυνατές προϋποθέσεις και να ελαχιστοποιήσει την -εγγενή στον πόλεμο- αβεβαιότητα, ο πόλεμος κυριαρχείται από την πιθανότητα και την ευκαιρία. Ο Ελληνικός Στρατός, παρότι κατώτερος σε μαχητική ισχύ του αντίστοιχου ιταλικού, έπαιξε το παιχνίδι αυτό της πιθανότητας και της ευκαιρίας. Μπόρεσε να εκμεταλλευτεί τις ευκαιρίες που του παρουσιάστηκαν στο θέατρο των επιχειρήσεων και να νικήσει σε όλες τις μάχες στις οποίες ενεπλάκη, Η Κυβέρνηση, παρότι δεν απολάμβανε της εμπιστοσύνης του ελληνικού λαού, με την απόφαση της να προσφύγει στον πόλεμο πέτυχε να εξασφαλίσει την υποστήριξή του στη συγκεκριμένη απόφαση, Η λογική υπαγόρευε το συμβιβασμό. Δεν ήταν δυνατόν η Ελλάδα, με τα περιορισμένα μέσα τα οποία διέθετε, να κερδίσει έναν πόλεμο εναντίον του Άξονα. Όμως, η κυβέρνηση διείδε και πίστεψε στην τελική επικράτηση του ελεύθερου κόσμου. Ο πολιτικός σκοπός του πολέμου, όπως ορίστηκε από την κυβέρνηση, ήταν η συμπαράταξη με τον ελεύθερο κόσμο, με απώτερο στόχο να βρεθεί στο τέλος του πολέμου στην πλευρά των νικητών. Έτσι, τη στιγμή της τελικής επικράτησης, το κέρδος θα ήταν μεγαλύτερο σε σχέση με τις απώλειες. 0 συνεκτικός κρίκος μεταξύ των στοιχείων της Τριάδας για την επίτευξη της ισορροπίας ήταν η πίστη τους στο γεγονός ότι η Ελλάδα έπρεπε να συνταχθεί με τον ελεύθερο κόσμο και ότι το μακροπρόθεσμο αποτέλεσμα θα ήταν η νίκη και η αποκατάσταση της αδικίας.\nΤο δεύτερο παράδειγμα μας είναι αυτό της τελευταίας περιόδου της μικρασιατικής εκστρατείας. Η εκστρατεία ξεκίνησε με τις καλύτερες προϋποθέσεις. Ο πολιτικός σκοπός του πολέμου, η απελευθέρωση της Μικρασίας, συνεπήρε το Λαό, το Στρατό και την Κυβέρνηση, διασφαλίζοντας την ισορροπία της Τριάδας. Παρόλο που κάποιος θα μπορούσε να αμφισβητήσει το λογικό της απόφασης (κατά πόσον η Κυβέρνηση είχε σταθμίσει τη δυνατότητα των άλλων παραγόντων ισχύος του κράτους -διπλωματίας και οικονομίας- να υποστηρίξουν έναν μακροχρόνιο πόλεμο), η ισορροπία της Τριάδας είχε επιτευχθεί. Προϊόντος όμως του χρόνου, ήταν προφανές ότι ο αρχικός πολιτικός σκοπός του πολέμου δεν ήταν πλέον εφικτός και έπρεπε να αναθεωρηθεί. Ο Λαός, κουρασμένος από τον δεκαετή πόλεμο, απέσυρε σταδιακά την υποστήριξη του στην Κυβέρνηση. Τα αισθήματα κόπωσης και απογοήτευσης υπερίσχυσαν των αντίστοιχων μίσους και εχθρότητας. Ο Στρατός, καταπονημένος από τον πολυετή πόλεμο, ταλαιπωρημένος από τη διχόνοια, έχασε τα ηθικό του. Όσο δεν υπήρχε πολιτικός σκοπός, δεν μπορούσε να καταρτιστεί στρατιωτική στρατηγική και να οριστεί ο στρατιωτικός σκοπός του πολέμου. Η «ιδιοφυΐα» του διοικητή χάθηκε και μαζί της και η ικανότητα του να εκμεταλλευτεί το παιγνίδι της πιθανότητας και της ευκαιρίας στο πεδίο των επιχειρήσεων. Τελικά, ο συσχετισμός της μαχητικής ισχύος των αντιπάλων άλλαξε εις βάρος μας. Η Κυβέρνηση απώλεσε την εμπιστοσύνη του λαού και, παρά τις αλλαγές που επήλθαν στον διεθνή της περίγυρο, απέτυχε να αναθεωρήσει τον πολιτικό σκοπό του πολέμου, μέσα από μια λογική διαδικασία εκτίμησης η οποία θα λάμβανε υπόψη της τους συνεπαγόμενους κινδύνους. Την ίδια στιγμή, τα άλλα στοιχεία ισχύος του κράτους έπαψαν να συνεισφέρουν θετικά στη διεξαγωγή του πολέμου. Διπλωματικά η χώρα ήταν απομονωμένη και οικονομικά καταχρεωμένη. Με αυτές τις προϋποθέσεις ήταν αδύνατη η αποκατάσταση, ή μάλλον η διατήρηση, της ισορροπίας η οποία υπήρχε στην αρχή της εκστρατείας, οπότε η ήττα στον πόλεμο ήταν αναμενόμενο και φυσικό επακόλουθο.\nΚριτική της Τριάδος\nΑυτά λοιπόν ισχυρίζεται ο μεγάλος θεωρητικός στο τριακοσίων περίπου λέξεων κείμενο του. Η ιδέα αυτή του Κλαούζεβιτς αξιοποιήθηκε τις τελευταίες δεκαετίες ως ένα πολύτιμο αναλυτικό εργαλείο και αποτέλεσε τη βάση για την ερμηνεία της εξέλιξης και της έκβασης του πολέμου. Η εφαρμογή του θεωρητικού σχήματος της τριάδας θεωρείται σήμερα από τους ειδικούς ως έγκυρη και χρήσιμη. Οίκοθεν νοείται ότι, όταν ο πόλεμος είναι νικηφόρος, η Τριάδα βρίσκεται σε ισορροπία. Όταν όμως ο πόλεμος έχει αρνητική έκβαση, τότε η ανάλυση πρέπει να οδηγεί σε εντοπισμό του ή των στοιχείων τα οποία απέτυχαν να εξασφαλίσουν την κρίσιμη ισορροπία. Βέβαια, η Τριάδα του Κλαούζεβιτς, όπως κάθε στοιχείο υψηλής διανόησης, δεν είναι καθολικά αποδεκτή. Οι πολέμιοί της από την πρώτη της διατύπωση μέχρι σήμερα είναι πολλοί. Από τους σύγχρονους, οι πιο προβεβλημένοι και γνωστοί είναι οι John Keegan, Liddell Hart και Martin van Creveld, ενώ λίγο παλαιότερος είναι ο γνωστός στο ελληνικό βιβλιόφιλο κοινό από το έργο του «Η ιδιοφυής στρατηγική του Μεγάλου Αλεξάνδρου», J.F.C. Fuller.\nΟ John Keegan, στο βιβλίο του «Α History of Warfare», ασχολείται ουσιαστικά με την ανασκευή της θεωρίας του Κλαούζεβιτς. Η μεγαλύτερη διαφωνία του αφορά στην αρχή της χρησιμότητας του πολέμου για την εξυπηρέτηση πολιτικών στόχων, κάτι το οποίο αποτελεί έναν από τους θεμέλιους λίθους της θεωρίας του Κλαούζεβιτς. Όμως, ο Keegan δεν αφήνει ασχολίαστη και την Τριάδα. Απορρίπτει την ιδέα του τριαδικού πολέμου και ισχυρίζεται ότι ο πόλεμος είναι μάλλον μια πολιτισμική και όχι πολιτική δραστηριότητα. Το συμπέρασμα το οποίο προκύπτει από την παράθεση των επιχειρημάτων του Keegan είναι ότι απορρίπτει τη σύλληψη του τριαδικού πολέμου ως μιας θεωρίας διαχρονικής αξίας και ισχύος.\nΟ Martin van Creveld ισχυρίζεται ότι ο τριαδικός πόλεμος έχει εφαρμογή μόνο μεταξύ κρατών, επειδή μόνο τα κράτη έχουν τη δυνατότητα να στρατολογούν (υποχρεωτικά), να χρηματοδοτούν, να εκπαιδεύουν, να αναπτύσσουν και να συντηρούν σύγχρονα εξοπλισμένες Ένοπλες Δυνάμεις. Ισχυρίζεται ότι ο τριαδικός πόλεμος είναι εφικτός μόνον αν τα δύο αντίπαλα κράτη είναι οργανωμένα κατά τον ίδιο Τριαδικό τρόπο, και ότι από το 1945 μέχρι σήμερα τα 3/4 των ενόπλων συγκρούσεων ήταν του τύπου «χαμηλής έντασης». Σε τέτοιου είδους πολέμους τα εμπλεκόμενα κράτη γενικώς αποτυγχάνουν. Είναι εντυπωσιακό το γεγονός ότι ενώ ο Rupert Smith συμφωνεί με τον Van Creveld στο ότι ο τύπος του πολέμου έχει αλλάξει και ότι οι σύγχρονες Ένοπλες Δυνάμεις δεν έχουν προσαρμοστεί σε αυτόν, διαφωνεί με την (απ)αξία της Τριάδας. Τη χρησιμοποιεί μάλιστα για να αναλύσει και ερμηνεύσει την έκβαση διαφόρων πολεμικών συγκρούσεων.\nΗ κριτική την οποία δέχεται η Τριάδα του Κλαούζεβιτς εστιάζεται κυρίως στην αδυναμία της να ερμηνεύσει τις σύγχρονες πολεμικές συγκρούσεις, λόγω της αλλαγής του πλαισίου εντός του οποίου διεξάγονται οι σύγχρονοι πόλεμοι. Η συγκεκριμένη σύγχυση προέρχεται από την αντιστοίχηση την οποία πρότεινε ο ίδιος ο Κλαούζεβιτς κατά πάσα πιθανότητα για λόγους κατανόησης και παραδείγματος. Πράγματι, ο τυπικός τρόπος πολέμου τον οποίο είχε στο μυαλό του ο Κλαούζεβιτς, ήτοι τη σύγκρουση δύο οργανωμένων κρατικών οντοτήτων ή συνασπισμού κρατικών οντοτήτων, τείνει να εκλείψει. Στη συνηθέστερη περίπτωση, οι σύγχρονες συγκρούσεις διεξάγονται μεταξύ μιας κρατικής οντότητας ή ενός συνασπισμού κρατικών οντοτήτων και μιας οργάνωσης (όπως, για παράδειγμα, μιας τρομοκρατικής).\nΟ συντάκτης του παρόντος άρθρου συντάσσεται με την άποψη της διαχρονικής αξίας της (αρχικής) Τριάδας, και χωρίς να υποστηρίζει ότι αυτή μπορεί να ερμηνεύσει κάθε ανθρώπινη σύγκρουση, θα επιχειρήσει να αποδείξει την ισχύ της ως αναλυτικού εργαλείου στις περιπτώσεις των σύγχρονων συγκρούσεων μέσω ενός παραδείγματος. Λόγω επικαιρότητας, το παράδειγμα αφορά στην περίπτωση μιας τρομοκρατικής οργάνωσης. Μια οργάνωση, έστω και ολιγομελής, διαθέτει ως βάση της οπαδούς, οι οποίοι άμεσα ή έμμεσα παρέχουν την υποστήριξή τους στην ηγεσία της και οι οποίοι συγκροτούν τον «Λαό», ήτοι όλους αυτούς οι οποίοι ασπάζονται τις ίδιες ιδέες. Ο «Στρατός» συγκροτείται από όλους αυτούς οι οποίοι είναι στρατευμένοι στην υπόθεση και αποτελούν τον εκτελεστικό βραχίονα ο οποίος εκτελεί τα σχέδια της ηγεσίας. Βέβαια, στην περίπτωση των οργανώσεων αυτού του τύπου η στράτευση γίνεται σε εθελοντική βάση. Όμως, από την άποψη της οργάνωσης και της πειθαρχίας, παραγόντων οι οποίοι επηρεάζουν αποφασιστικά την επιχειρησιακή ικανότητα ενός στρατού, η κατάσταση είναι καλύτερη της αντίστοιχη ς των τυπικών στρατευμάτων των κρατικών οντοτήτων. Την «Κυβέρνηση» συγκροτεί η ηγεσία της οργάνωσης, η οποία βέβαια δεν εκλέγεται (όπως και οι κυβερνήσεις της εποχής του Κλαούζεβιτς), απολαμβάνει όμως της αποδοχής των οπαδών της (του «Λαού»).\nΣτο άρθρο αυτό υποστηρίζουμε ότι, παρά το γεγονός ότι ο τύπος του πολέμου τον οποίο είχε στο μυαλό του και στον οποίο συμμετείχε ο ίδιος ο εμπνευστής της έχει εκλείψει (οριστικά;), η αρχική Τριάδα περιγράφει χαρακτηριστικά της φύσης του πολέμου, τα οποία παραμένουν αναλλοίωτα από τότε που εμφανίστηκαν στις πρωτόγονες ανθρώπινες κοινωνίες. Ως τέτοια παραμένουν σε ισχύ έως σήμερα, έστω και αν έχει αλλάξει ο τρόπος διεξαγωγής του πολέμου. Αυτό που σίγουρα έχει αλλάξει, και μάλιστα πρόσφατα, είναι η αντιστοίχηση την οποία επέλεξε ο ίδιος ο Κλαούζεβιτς ως ένα πολύ καλό για την εποχή του παράδειγμα. Έτσι, όταν σήμερα ο πόλεμος διεξάγεται μεταξύ, κρατικών ή μη κρατικών οντοτήτων, φυλών της Αφρικής επαναστατικών κινημάτων κλπ., σε οποιοδήποτε συνδυασμό, οίκοθεν νοείται ότι ένα άλλο παράδειγμα θα πρέπει να χρησιμοποιηθεί για την κατάδειξη και την ερμηνεία της ισχύος της Τριάδας. Όμως, τα στοιχεία της αρχικής Τριάδας ενυπάρχουν στον πόλεμο, μάλιστα η ισορροπία τους είναι προϋπόθεση της επιτυχούς διεξαγωγής του. Το πάθος υπό τη μορφή του μίσους/εχθρότητας είναι προϋπόθεση για την υποστήριξη από την πλευρά του Λαού της προσφυγής στον πόλεμο (όπως η υποστήριξη την οποία παρείχε ο αμερικανικός λαός στον πρόεδρο του μετά τις επιθέσεις της 11 ης Σεπτεμβρίου 2001), η οποία λαμβάνεται από κάποια ηγεσία που χαίρει γενικής αποδοχής, έστω και αν αυτή δεν έχει τη μορφή της κυβέρνησης η οποία συναντάται στις σύγχρονες δημοκρατίες (όλες οι επιθέσεις της τρομοκρατικής οργάνωσης Αλ Κάιντα λαμβάνονται από την ηγεσία της). Η δε πιθανότητα και ευκαιρία, εγγενή στοιχεία του πολέμου, παρά τον περιορισμό τους λόγω της εξέλιξης της τεχνολογίας, υφίστανται και επηρεάζουν την εξέλιξη οποιουδήποτε πολέμου (παρά την τεχνολογική υπεροχή και τον όγκο των δυνάμεων του NATO, το θέατρο των επιχειρήσεων στο Αφγανιστάν παρέχει στους Ταλιμπάν ευκαιρίες στρατιωτικών επιτυχιών τοπικής μεν εμβέλειας πολύ σημαντικές όμως για τη διατήρηση της επιρροής τους στους οπαδούς τους και την ισορροπία της δικής τους Τριάδας).\nΗ Τριάδα του Κλαούζεβιτς παρά τα εκατόν ογδόντα περίπου χρόνια που παρήλθαν από τη σύλληψη της παραμένει ένα σημαντικό αναλυτικό εργαλείο στα χέρια του μελετητή της Στρατηγικής και της πολεμικής τέχνης. Από την άλλη πλευρά, δεν λείπουν αυτοί οι οποίοι αμφισβητούν την ισχύ της και τη θεωρούν ως απομεινάρι μιας εποχής του πολέμου η οποία έχει εκλείψει οριστικά Ελπίζουμε το παρόν άρθρο να αποτελέσει το έναυσμα για μια πιο ενδελεχή μελέτη του θέματος μέσω της οποίας ο ενδιαφερόμενος αναγνώστης θα αποκτήσει τη δική του θεμελιωμένη άποψη για την παράδοξη Τριάδα του μεγάλου Γερμανού θεωρητικού του πολέμου.\n Peter Paret, Αμερικανός ιστορικός και στρατηγιστής, ένας εκ των δύο μεταφραστών του έργου του Κλαούζεβιτς στην αγγλική γλώσσα\n Christopher Bassford, Αμερικανός ιστορικός και στρατηγιστής. Πρώην αξιωματικός του στρατού των ΗΠΑ. σήμερα καθηγητής στη Σχολή Πολέμου (War College) της Σχολής Εθνικής Αμύνης (National Defense University) των ΗΠΑ. Θεωρείται ο μεγαλύτερος μελετητής του Κλαούζεβιτς στον Αγγλόφωνο κόσμο. Επιμελείται της ιστοσελίδας με θέμα τον Κλαούζεβιτς (www. clausewitz.com)\n Michael Howard, Clausewitz A very short introduction, Oxford University Press,1983, σελ. 76\n John Keegan Άγγλος ιστορικός, γνωστός για τα έργα του The Face of Battle, The Masks of Command, A History of Warfare και άλλα\n Martin van Creveld, Ισραηλίτης ιστορικός και θεωρητικός, συντάκτης πολλών βιβλίων με θέμα τη στρατιωτική ιστορία και στρατηγική.\n John Keegan, A History of Warfare, Vintage Books, 1993\n Rupert Smith, The Utility of Force, Alfred A. Knopf, 2007\nΗ Ονομασία των Σκοπίων:Η Ελληνική περιπλοκή


145.000 Θέσεις Εργασίας σε 7 Νέα Επιδοτούμενα προγράμματα | ΕΣΠΑ ΕΡΓΑΣΙΑ\n145.000 Θέσεις Εργασίας σε 7 Νέα Επιδοτούμενα προγράμματα\n6 Αυγούστου, 2014 adminespa\t3 Σχόλια\nΤα Ελληνικά Κέντρα Δια Βίου Μάθησης ΕΛ.ΚΕ.ΔΙ.Μ (elkedim.gr) ως πάροχοι κατάρτισης προτίθενται να υλοποιήσουν τα παρακάτω προγράμματα που θα τεθούν σε εφαρμογή στο επόμενο χρονικό διάστημα παρέχοντας υπηρεσίες επιδοτούμενης επαγγελματικής κατάρτισης σε ανέργους απο 18 έως 66 ετών.\nΤο πρώτο πρόγραμμα επιδότησης θα ανακοινωθεί το δεύτερο δεκαήμερο του Αυγούστου και αφορά σε επιταγή εισόδου στην αγορά εργασίας (voucher). Συγκεκριμένα, το πρόγραμμα απευθύνεται σε νέους 25-29 ετών με επιδότηση 2.550 ευρώ για 12.000 θέσεις πανεπιστημιακής εκπαίδευσης και επιδότηση 2.280 ευρώ για 18.000 θέσεις δευτεροβάθμιας εκπαίδευσης.\nΤο δεύτερο πρόγραμμα αφορά νέους 18-24 ετών με επιδότηση 2.410 ευρώ για 3.000 θέσεις πανεπιστημιακής εκπαίδευσης και επιδότηση 2.240 ευρώ για 9.000 θέσεις δευτεροβάθμιας εκπαίδευσης.\nΈνα ακόμη πρόγραμμα θα απευθύνεται σε 16.000 ανέργους άνω των 30 ετών (30 – 66 ετών) με χαμηλά τυπικά προσόντα δηλαδή, σε ανειδίκευτους εργαζόμενους.\nΓια αίτηση εκδήλωσης ενδιαφέροντος στο παραπάνω πρόγραμμα (30 – 66 ετών) παρακαλώ πατήστε εδώ\nΠροηγούμενες δημοσιεύσειςΠοιοί απαλλάσσονται από τον φόρο ακινήτων – Δείτε τα κριτήριαΕπόμενες δημοσιεύσειςΜε ποιόν τρόπο που θα γίνουν οι προσλήψεις των αναπληρωτών ;\n3 απαντήσεις στο “145.000 Θέσεις Εργασίας σε 7 Νέα Επιδοτούμενα προγράμματα”\nΟ/Η Βασιλική Μελαχρή λέει:\n9 Σεπτεμβρίου, 2014 στις 2:52 μμ\nΠότε ακριβώς θα βγει η προκυρηξη για το πενταμηνο προγραμμα της κοινοφελους εργασιας. Ευχαριστω.\n9 Σεπτεμβρίου, 2014 στις 3:15 μμ\nΑναμένεται η προκήρυξη εντός του Σεπτεμβρίου.\n11 Σεπτεμβρίου, 2014 στις 7:53 μμ\nΥπάρχει όριο ηλικίας για το πεντάμηνο προγραμμα της κοινοφελούς εργασίας?


Προηγούμενες δράσεις | Προσωπική Ανάπτυξη\nRetreat Ψυχοδράματος 6-9 Ιανουαρίου 2022 Υπάρχει σε όλα μία ρωγμή, απ’ όπου μπαίνει το φως “There is a crack in everything, that’ s how the light gets in”- Leonard Cohen Βρίσκουμε το σημείο απ’ όπου μπαίνει το φως μας, συνδεόμαστε με τα αποθέματα μας, με το οξυγόνο, με τις δυνατότητες, με την ελπίδα και τη…\nRetreat ψυχοδράματος 9-12 Ιουλίου 2021 Φτιάχνοντας καταφύγιο στο μαζί “In the shelter of each other” Βρίσκουμε ξανά το μαζί, δημιουργούμε έναν χώρο συνάντησης, μαλακώνουμε την απόσταση, ζεσταίνουμε τις καρδιές μας. Ένα ταξίδι στον κόσμο του ψυχοδράματος μαζί με ένα ταξίδι στην φύση! Μία ευκαιρία να συναντήσουμε τον εαυτό μας και τους άλλους με έναν διαφορετικό…\n6 Νοεμβρίου 2020 in Προηγούμενες δράσεις.\nYoga nidra και κύκλος μοιράσματος Κάθε δεύτερο Σάββατο 17:30-19:30 ‘Εναρξη: Σάββατο 10 Οκτωβρίου Η yoga nidra ή αλλιώς “γιόγκικος ή συνειδητός ύπνος είναι μία καθοδηγούμενη τεχνική βαθιάς χαλάρωσης, μία βαθιά και εύκολη πρακτική διαλογισμού. Καθώς το άτομο χαλαρώνει σε ακινησία, ο δάσκαλος τον καθοδηγεί σε μια συνειδητή, βαθιά χαλάρωση, ένα νοητικό χαλαρωτικό ταξίδι…\n30 Σεπτεμβρίου 2020 in Προηγούμενες δράσεις.\nΠαρασκευή 18 Σεπτεμβρίου 2020 18.30 – 22.30 Plant a seed so your heart will grow” Hafiz Κάθε Σεπτέμβρη, νιώθω ότι αρχίζει κάτι, μία νέα σεζόν, μία νέα προοπτική, μία νέα δυνατότητα. Κάθε Σεπτέμβρη, παίρνω λίγο χρόνο να αφουγκραστώ τα επόμενα μου βήματα, να δημιουργήσω τη συνέχεια του δρόμου μου. Μία συνάντηση αφιερωμένη σε αυτήν την…\n27 Αυγούστου 2020 in Προηγούμενες δράσεις.\nΜία νέα δράση αναπτύσσεται στον χώρο της Προσωπικής Ανάπτυξης! Yoga και Κύκλος Μοιράσματος Κάθε Σάββατο 16:00- 18:00, και Κάθε Τετάρτη 20:30-22:30 Ενα μάθημα γιόγκα, με εσωτερική ματιά! Το σώμα γίνεται το όχημα ώστε να κοιτάξουμε μέσα μας. Η φιλοσοφία της yoga σε συνεργασία με την φιλοσοφία του ψυχοδράματος μας ταξιδεύουν ολιστικά στον εαυτό μας. Με…\n24 Ιουνίου 2020 in Προηγούμενες δράσεις.\n23 Μαΐου 2020 in Προηγούμενες δράσεις.\n10-13 Ιουλίου 2020 Χελμός, Καλάβρυτα “Ακολουθώ το βαθύ μου χτυποκάρδι” Ν. Καζαντζάκης Μαθαίνω να ακολουθώ την καρδιά μου και τις βαθιές μου επιθυμίες, να ανοίγω τον δικό μου δρόμο, ακόμα κι αν είναι αντίθετος με αυτό που περιμένουν οι άλλοι από μένα, μαθαίνω να μένω πιστός στην πορεία μου, με πίστη και υπομονή, μαθαίνω…\n27 Φεβρουαρίου 2020 in Προηγούμενες δράσεις.\n“Εαρινή Ισημερία: Δίνοτας αξία σε όσα έχω μέσα μου” Κυριακή 22 Μαρτίου 11:00-14:00 Ένα εργαστήρι αφιερωμένο στην εαερινή ισημερίνα και στην αρχή της άνοιξης! Η εαρινή ισημερία (φέτος 20 Μαρτίου) είναι η μέρα του χρόνου που σηματοδοτεί την πρώτη ημέρα της άνοιξης. Εκείνη την ημέρα η διάρκεια της νύχτας και της μέρας είναι ίσες. Στη…\n18 Φεβρουαρίου 2020 in Προηγούμενες δράσεις.\n2 Δεκεμβρίου 2019 in Προηγούμενες δράσεις.\n8 Αυγούστου 2019 in Προηγούμενες δράσεις.\n28 Μαρτίου 2019 in Προηγούμενες δράσεις.\n12 Φεβρουαρίου 2019 in Προηγούμενες δράσεις.\n28 Νοεμβρίου 2018 in Προηγούμενες δράσεις.\n31 Αυγούστου 2018 in Προηγούμενες δράσεις.\n3 Αυγούστου 2018 in Προηγούμενες δράσεις.\n20 Απριλίου 2018 in Προηγούμενες δράσεις.\n25 Φεβρουαρίου 2018 in Προηγούμενες δράσεις.\n12 Φεβρουαρίου 2018 in Προηγούμενες δράσεις.\n20 Ιουλίου 2017 in Προηγούμενες δράσεις.\n24 Οκτωβρίου 2016 in Προηγούμενες δράσεις.\n8 Οκτωβρίου 2016 in Προηγούμενες δράσεις.\n15 Σεπτεμβρίου 2016 in Προηγούμενες δράσεις.


Lexicon - Γερμανικά\nΑρχική Σελίδα F.A.Q. Γερμανικά\nΠοιά πτυχία υπάρχουν για την γερμανική γλώσσα ;\nΤο πρώτο είναι το Zertifikat Deutsch όπου εξετάζονται τα σημαντικότερα γραμματικά φαινόμενα της γερμανικής γλώσσας και ο σπουδαστής αποκτά ένα βασικό λεξιλόγιο, ώστε να μπορεί να ανταποκριθεί ικανοποιητικά σε περιστάσεις της καθημερινής και επαγγελματικής ζωής, τόσο στο γραπτό όσο και στον προφορικό λόγο.\nΤο Zentrale Mittelstufenprüfung ανήκει στη μέση βαθμίδα όπου ο σπουδαστής πρέπει να είναι σε θέση να καταλαβαίνει και να χρησιμοποιεί με σιγουριά τις σημαντικότερες δομές της γερμανικής γλώσσας και να κατανοεί αυθεντικά κείμενα με υψηλό λεξιλόγιο.\nΣτη συνέχεια το Kleines Deutsches Sprachdiplom και το Großes Deutsches Sprachdiplom αντιστοιχούν στο Certificate of Proficiency in English , είναι δηλαδή πτυχία πανεπιστημιακού επιπέδου και ανήκουν στην ανώτερη βαθμίδα. Τα κείμενα που χρησιμοποιούνται προέρχονται από το χώρο της λογοτεχνίας αλλά και από άρθρα εφημερίδων. Ο σπουδαστής σε αυτό το επίπεδο ολοκληρώνει τις γνώσεις του στο συντακτικό και στη γραμματική, ενώ παράλληλα συναντάει πιο δύσκολα φαινόμενα τα οποία μαθαίνει να χρησιμοποιεί με άνεση. Με την ολοκλήρωση αυτής της βαθμίδας ο σπουδαστής παίρνει επάρκεια και είναι σε θέση να διδάξει ο ίδιος τη γερμανική γλώσσα.\nΌλα τα παραπάνω πτυχία και οι εξετάσεις αυτών διοργανώνονται από το Ινστιτούτο του Goethe σε συνεργασία με Ινστιτούτα της Ελβετίας και της Αυστρίας.\nΠόσα χρόνια μαθημάτων χρειάζονται για κάθε πτυχίο;\nΣε εντατικά τμήματα ενηλίκων χρειάζονται δύο χρόνια μέχρι το Zertifikat και άλλα δύο χρόνια μέχρι το Mittelstufenprüfung. Για τα πτυχία Κleines και Großes Sprachdiplom χρειάζεται από ένας χρόνος. Σε παιδικά και εφηβικά τμήματα χρειάζονται ένα ή δύο χρόνια επιπλέον για κάθε πτυχίο.\nΤα Γερμανικά είναι η γλώσσα που μιλούν οι περισσότεροι κάτοικοι της Ευρώπης ως μητρική, καθώς μιλιούνται στη Γερμανία, Αυστρία, στο μεγαλύτερο τμήμα της Ελβετίας καθώς και στο Λουξεμβούργο. Πολλοί είναι εκείνοι που πηγαίνουν στη Γερμανία για σπουδές, καθώς το επίπεδο των πανεπιστημίων είναι υψηλό. Επίσης στον εργασιακό χώρο αυξάνονται ολοένα οι θέσεις, κυρίως στον τομέα τουρισμού αλλά και σε μεγάλες επιχειρήσεις, για τις οποίες εκτός από τα Αγγλικά θεωρούνται προσόν και τα Γερμανικά.\nΠοιό επίπεδο γνώσεων είναι απαραίτητο για σπουδές στη Γερμανία;\nΣε ορισμένα πανεπιστήμια απαιτείται το Κleines Sprachdiplom και σε άλλα το Mittelstufenprüfung για την εγγραφή σε προπτυχιακά ή μεταπτυχιακά προγράμματα. Σε αντίθετη περίπτωση οι υποψήφιοι φοιτητές πρέπει να λάβουν μέρος σε ειδικές γλωσσικές εξετάσεις για την εισαγωγή τους στα πανεπιστήμια. Τις εξετάσεις αυτές τις διοργανώvει το ίδιο το πανεπιστήμιο.


Αίμα - Βικιπαίδεια\nειδικευμένο υγρό που κυκλοφορεί στο αγγειακό σύστημα των ανθρώπων και των ζώων\nΑίμα σε κανονική κυκλοφορία. Μπορούν να παρατηρηθούν τα ερυθρά αιμοσφαίρια, κάποια λευκά αιμοσφαίρια καθώς επίσης και αιμοπετάλια.\n1 Η σύσταση του αίματος\n1.2 Ερυθρά αιμοσφαίρια\n1.3 Λευκά αιμοσφαίρια\n2 Πήξη του αίματος\n3 Τύποι αίματος\nΗ σύσταση του αίματοςΕπεξεργασία\nΤα πραγματικά κύτταρα και τα διάφορα τμήματά τους (έμμορφο συστατικό) αποτελούν το 45% του όγκου του κυκλοφορούντος αίματος. Η αναλογία ερυθρών αιμοσφαιρίων προς λευκά αιμοσφαίρια είναι περίπου 500 προς 1. Σε ένα κυβικό χιλιοστό αίματος υγιούς ανθρώπου βρίσκονται 4 με 5 εκατομμύρια ερυθρά αιμοσφαίρια, 4.000 με 11.000 λευκά και 150.000 με 400.000 αιμοπετάλια. Το πιο σημαντικό από τα λευκώματα που μεταφέρει το αίμα είναι η αιμοσφαιρίνη, η οποία είναι μια μεταλλοπρωτεΐνη με σίδηρο, που περιέχεται στα ερυθρά αιμοσφαίρια. Η λειτουργία που επιτελεί στα περισσότερα θηλαστικά είναι αυτή της μεταφοράς οξυγόνου από τους πνεύμονες στο υπόλοιπο σώμα και διοξειδίου του άνθρακα από το σώμα στους πνεύμονες. Κατά την διαδικασία αυτή η αιμοσφαιρίνη ονομάζεται οξυαιμοσφαιρινη. Άλλα λευκώματα του αίματος του προσδίδουν ιδιότητες όπως η πηκτικότητα. Οι διάφορες ιδιότητες των ομάδων αίματος που λαμβάνονται υπόψιν στις μεταγγίσεις επίσης εξαρτώνται από λευκώματα του αίματος.\nΤο πλάσμα είναι το μεγαλύτερο κύριο συστατικό του αίματος και αποτελεί το 55% του όγκου του. Είναι ένα υποκίτρινο υγρό μέσω του οποίου μεταφέρονται αιμοσφαίρια, πρωτεΐνες και άλλες ουσίες. Αποτελείται κατά 91,5% από νερό, κατά 7% από πρωτεΐνες, όπως η λευκωματίνη (αλβουμίνη), οι σφαιρίνες και το ινωδογόνο, και κατά 1,5% από άλλες ουσίες, όπως θρεπτικά συστατικά, ορμόνες, αναπνευστικά αέρια, ηλεκτρολύτες, βιταμίνες και άχρηστες αζωτούχες ουσίες.\nΤα ερυθρά αιμοσφαίρια ή ερυθροκύτταρα (RBC) αποτελούν το 38% με 48% του πλήρους αίματος. Είναι τα πιο πολυάριθμα κύτταρα σε κυκλοφορία και δίνουν στο αίμα το χαρακτηριστικό κόκκινο χρώμα του μέσω της αιμοσφαιρίνης που περιέχουν. Η λειτουργία τους αφορά τη διατήρηση των ιστών στη ζωή καθώς μεταφέρουν σε αυτούς οξυγόνο από τους πνεύμονες και απομακρύνουν το διοξείδιο του άνθρακα προς την αντίθετη κατεύθυνση. Έχουν το σχήμα αμφίκοιλων δίσκων διαμέτρου 7 μικρόμετρα και πάχους 2. Παράγονται από τον μυελό των οστών και δεν έχουν πυρήνα, ενώ ο μέσος όρος ζωής τους είναι 120 ημέρες, κατά τη διάρκεια του οποίου διανύει 1.500 χιλιόμετρα καθώς διασχίζει ολόκληρο το κυκλοφορικό σύστημα. Είναι πολύ ελαστικά κύτταρα και αυτή τους η ιδιότητα τους επιτρέπει να περνούν από τα τριχοειδή αγγεία. Η εκατοστιαία αναλογία ερυθρών αιμοσφαιρίων ανά μονάδα όγκου αίματος ονομάζεται αιματοκρίτης.\nΗ αιμοσφαιρίνη αποτελεί πρωτεϊνική (λευκωματούχο) ένωση του αίματος. Σχηματίζεται από δύο ζεύγη διαφορετικών πρωτεϊνικών αλυσίδων και τέσσερις προσθετικές ομάδες, οι οποίες ονομάζονται αίμη. Καθοριστικό ρόλο παίζει η παρουσία σιδήρου σε αυτές τις προσθετικές ομάδες, ο οποίος έχει υψηλότατη τάση σύνδεσης με το οξυγόνο και χαμηλότερη με το διοξείδιο του άνθρακα. Σύμφωνα με αυτό, γίνεται σύνδεση του οξυγόνου με την αιμοσφαιρίνη στους πνεύμονες, όπου εμφανίζεται και μεγάλη συγκέντρωση οξυγόνου, οπότε και δημιουργείται η οξυαιμοσφαιρίνη. Έτσι, είναι δυνατή η μεταφορά οξυγόνου στα τριχοειδή αγγεία, εκμεταλλευόμενη την ιδιότητα της οξυαιμοσφαιρίνης του να αποβάλλει εύκολα οξυγόνο. Το αίμα που έχει κορεστεί από οξυγόνο και έχει μεγάλη ποσότητα οξυαιμοσφαιρίνης λέγεται αρτηριακό αίμα. Αυτό καθώς φτάνει στα λεπτά τριχοειδή αγγεία διασπάται σε αιμοσφαιρίνη και οξυγόνο και έτσι γίνεται η μεταφορά του οξυγόνου στους ιστούς. Αντίστροφα, η απόθεση του διοξειδίου του άνθρακα στις πνευμονικές κυψελίδες γίνεται μέσω της απόθεσης του διοξειδίου του άνθρακα που αποβάλλεται από αυτούς, στην αιμοσφαιρίνη. Η αιμοσφαιρίνη αυτή ονομάζεται ανθρακοαιμοσφαιρίνη και το αίμα που την περιέχει έχει πιο σκοτεινό χρώμα από το αρτηριακό και ονομάζεται φλεβικό. Η ανθρακοαιμοσφαιρίνη διασπάται στους πνεύμονες και αποβάλλεται το διοξείδιο του άνθρακα. Σύμφωνα με την περιγραφή αυτού του κύκλου φαίνεται ότι η λειτουργία της αιμοσφαιρίνης αφορά στη μεταφορά οξυγόνου στους ιστούς και την απαγωγή του διοξειδίου του άνθρακα από αυτούς καθώς και ότι η αιμοσφαιρίνη υπάρχει μόνο στα ερυθρά αιμοσφαίρια και είναι αυτή ουσιαστικά που δίνει στο αίμα το χαρακτηριστικό του χρώμα, για τον άνθρωπο, τα σπονδυλωτά και κάποια ασπόνδυλα ζώα.\nΑπό αριστερά προς τα δεξιά: ερυθροκύτταρο, θρομβοκύτταρο και λευκοκύτταρο\nΤα αιμοπετάλια είναι κυτταρικά θραύσματα, μήκους 2 - 4 μm, τα οποία αποτελούν λιγότερο από το 1 τοις εκατό του πλήρους αίματος. Αριθμούν 250.000 - 400.000 ανά κυβικό χιλιοστό αίματος .Παίζουν καθοριστικό ρόλο στην πήξη του αίματος και την αιμόσταση, δηλαδή στην αναστολή της αιμορραγίας ή της κυκλοφορίας μέσω έκκρισης του ενζύμου της θρομβοκινάσης. Δημιουργούν το φαινόμενο της πήξης του αίματος, με αποτέλεσμα να αποτρέπεται η διαρροή αίματος από τις πληγές. Τα αιμοπετάλια παράγονται από το μυελό των οστών.\nΠήξη του αίματοςΕπεξεργασία\nΚύριο λήμμα: Πήξη του αίματος\nΣε ένα μικρό τραυματισμό το αίμα σύντομα πήζει και η αιμορραγία σταματά. Η πήξη του αίματος είναι πολύ σημαντική διαδικασία διότι εμποδίζει τη μεγάλη απώλεια αίματος, την εισβολή των μικροοργανισμών και είναι το πρώτο βήμα για την επούλωση ενός τραύματος.\nΗ καταστροφή ενός ιστού ακολουθείται από μια σειρά αντιδράσεων, στο τέλος της οποίας το ινωδογόνο μετατρέπεται με τη βοήθεια της θρομβίνης (ένζυμο) σ' ένα μη διαλυτό πρωτεϊνικό πλέγμα, το ινώδες. Το ινώδες δημιουργεί ένα μικροσκοπικό δίκτυο, του οποίου οι ίνες εγκλωβίζουν τα ερυθρά αιμοσφαίρια. Έτσι σχηματίζεται ένας θρόμβος, που σταματά τη ροή του αίματος. Για το σχηματισμό της θρομβίνης είναι απαραίτητοι πολλοί παράγοντες όπως το ασβέστιο, η βιταμίνη Κ και τα αιμοπετάλια. Η διαδικασία πήξης του αίματος είναι μια σύνθετη πορεία, κατά την οποία ο ένας παράγοντας ενεργοποιεί τον άλλον.\nΠρέπει να σημειωθεί ότι ο καπνός του τσιγάρου περιέχει δύο τουλάχιστον ουσίες οι οποίες παρεμποδίζουν το σχηματισμό του ινώδους.[εκκρεμεί παραπομπή]\nΟρισμένοι άνθρωποι γεννιούνται χωρίς να διαθέτουν κάποιον από τους παράγοντες πήξης του αίματος, με αποτέλεσμα η διαδικασία της πήξης να καθυστερεί σημαντικά, γεγονός που έχει ως συνέπεια τη μεγάλη απώλεια αίματος σε περιπτώσεις τραυματισμού. Η ασθένεια αυτή ονομάζεται αιμορροφιλία ή αιμοφιλία και είναι κληρονομική.\nΟι τύποι αίματος έχουν ταξινομηθεί με διάφορους τρόπους και η ταξινόμησή τους παίζει μεγάλο ρόλο στις σωστές μεταγγίσεις αίματος. Το γνωστότερο σύστημα κατάταξης είναι το σύστημα ομάδων αίματος ABO, το οποίο περιγράφηκε για πρώτη φορά το 1900 από τον Αυστριακό Βιολόγο και Παθολόγο Καρλ Λαντστάινερ (Karl Landsteiner). Σύμφωνα με αυτό, το αίμα διακρίνεται σε τέσσερις ομάδες: A, B, AB και O. Αν δύο ασύμβατοι τύποι αίματος αναμειχθούν, μπορεί να γίνει συγκόλληση των ερυθρών αιμοσφαιρίων και στη συνέχεια καταστροφή τους (αιμόλυση). Αυτό συμβαίνει γιατί υπάρχουν ουσίες, οι συγκολλητίνες και τα συγκολλητιγόνα. Τα συγκολλητινογόνα ανευρίσκονται στην κυτταρική μεμβράνη των ερυθρών αιμοσφαιρίων, οι συγκολλητίνες αιωρούνται στο πλάσμα. Η συγκόλληση των ερυθρών αιμοσφαιρίων γίνεται όταν εμφανιστούν ομώνυμες συγκολλητίνες με την αντίστοιχη κατάταξη συγκολλητινογόνων (π.χ. συγκολλητίνη α με συγκολλητινογόνο Α).\nΟ - 44,39%\n↑ Κατά μέσο όρο 4,5 εκατομμύρια ερυθροκύτταρα ανά κυβικό χιλιοστό αίματος κυκλοφορούν στο σώμα ενός ενηλίκου.\n↑ η αιμοσφαιρίνη συλλαμβάνει περίπου 20% αυτού\n↑ Το σύστημα αυτό πήρε το όνομά του από τον Ρέζους (Rhesus macacus), ένα είδος πιθήκου, στον οποίο ανακαλύφθηκε για πρώτη φορά ένας εκ των συγκεκριμένων πέντε τύπων αντιγόνου Ρέζους, συγκεκριμένα το Rhesus D, γνωστό και ως παράγοντας Ρέζους.\nRigutti Adriana, Ανατομία (Atlante di Anatomia), 2000, Susaeta Εκδοτική.\nFocus, Τεύχος Αρ. 19, Σεπτέμβριος 2001, «Το αίμα μας».\nΠαγκόσμια Οργάνωση Υγείας: Επίσημος ιστότοπος (Αγγλικά).\nΣτοιχεία σχετικά με την καρδιά και αίμα, στον ιστότοπο cardiowellness.org (Αγγλικά).\n Δρ. Καστορίνης κ.ά Σχολικό βιβλίο Βιολογίας Α΄ Λυκείου, Υ.Π.Δ.Β.Μ.Θ, Παιδαγωγικό Ινστιτούτο\nΑνακτήθηκε από "https://el.wikipedia.org/w/index.php?title=Αίμα&oldid=9441825"\nΤελευταία επεξεργασία στις 23 Απριλίου 2022, στις 11:11\nΤελευταία τροποποίηση 11:11, 23 Απριλίου 2022.


Ντούμας για Πέραμα: Οι αστυνομικοί δεν είναι ούτε δολοφόνοι, ούτε μελλοθάνατοι - Newsbomb - Ειδησεις\nΕΛΛΑΔΑ 25/10/2021 08:36\nΟ εκπρόσωπος της Πανελλήνιας Ομοσπονδίας Αστυνομικών αναφέρθηκε στην επιχείρηση στο Πέραμα.\nΟ εκπρόσωπος των Ειδικών Φρουρών, Βασίλης Ντούμας, μίλησε για την αστυνομική επιχείρηση στο Πέραμα, τονίζοντας ότι οι αστυνομικοί δεν είναι δολοφόνοι.\nΟ εκπρόσωπος των Ειδικών Φρουρών (ΣΕΦΕΑΑ), Βασίλης Ντούμας, εξέφρασε την πεποίθησή του πως οι επτά αστυνομικοί που διώκονται για την καταδίωξη στο Πέραμα θα δικαιωθούν καθώς θα προκύψει πως ήταν σε νόμιμη άμυνα.\n«Την άκουσαν οι αστυνομικοί; Έχει αποδειχθεί ότι την άκουσαν; Προφανώς αν το κέντρο έδωσε εντολή να σταματήσουν, έπρεπε να σταματήσουν. Θέλετε να μπούμε στο αν έχουμε συγχρόνους ασυρμάτους που ακούνε παντού;», τόνισε ο εκπρόσωπος των Ειδικών Φρουρών.


admin – Page 3 – AMY α.ε.\nSpeedlink – VIRTUIS\nMar 17, 2014 adminΕξοπλισμός PC, Νέα Προϊόντα, Πληκτρολόγια, Συσκευές εισαγ. gaming, Χειριστήρια παιχνιδιών, Χειριστήρια παιχνιδιών\nVIRTUIS Advanced Gaming Keyboard, black Description: Με το πληκτρολόγιο VIRTUIS Gaming Keyboard οι φιλόδοξοι παίκτες έχουν στη διάθεση τους ένα πλήθος δυνατοτήτων ρύθμισης. Ενεργοποιήστε άμεσες πολύπλοκες αλυσίδες εντολών και χάρη στα προφίλ που έχετε δημιουργήσει οι ίδιοι, κερδίστε εντυπωσιακές νίκες. Το VIRTUIS Gaming Keyboard προσφέρει ένα εντυπωσιακό λογισμικό διαμόρφωσης. Προσαρμόστε το πληκτρολόγιο στις επιθυμίες σας, διεξάγετε […]\nFeb 3, 2014 adminUncategorized\nPlantronics : 2013 Wins Secretary of State’s Award for Corporate Excellence Η Plantronics νικητής του ” Secretary of State’s Award ” γιά το 2013. Αγαπητοί συνεργάτες, Η Plantronics βραβέυτηκε γιά την εξαιρετική εταιρική υπευθυνότητα, τις υποδειγματικές συνθήκες εργασίας, περιβάλλον και πρακτικές σε συνδυασμό με την έρευνα και επαγγελματικές λύσεις που προσφέρει. Είναι η πρώτη φορά […]\nOθόνες απο την elo στην Daimler Chrystler\nSep 30, 2012 adminΟθόνες & Οθ. ΑφήςELO\nFor a long time, most DaimlerChrysler dealerships provided customer information by means of a static flip-chart type product information center known as the Prism System. Customers could use this system to aid them in their choice of vehicle by looking up such information as color, wheels, seat restraints, and other specifications. However, because of an […]\nBlackmagic Design – “2012 MTV Video Music Awards”\nSep 29, 2012 adminelectronic-signature, Νέα ΠροϊόνταBLACKMAGIC\nΗ Blackmagic Design ανακοίνωσε οτι το MTV χρησιμοποίησε την τεχνολογία επεξεργασίας video για 3D απεικόνιση στα “2012 MTV Video Music Awards” (VMAs). Καθώς η λήψη/παραγωγή γινόταν ζωντανά στο STAPLES Center, το MTV ταυτόχρονα μετέδιδε τα VMAs με 3D εικόνα στα κοντινά Regal Cinemas’ L.A. LIVE Theater όπου παρακολοθούσαν το show 600 θεατές. Με την τεχνολογία […]\nPlantronics ΜΑRQUE Μ155 & iPhone\nJan 30, 2012 adminΉχος / Βίντεο, Μικρόφωνα-Ακουστικά, ΠροτεινόμεναPLANTRONICS\nΓυαλιστερό και ελαφρύ, το ακουστικό Plantronics® Marque™ M155™ Bluetooth® είναι ο τέλειος σύντροφος του iPhone σας. Μιλήστε ενώ ταυτόχρονα, δακτυλογραφείτε και συνδέστε το στο καλώδιο 2 σε 1 για να φορτίσετε το ακουστικό και το τηλέφωνό σας.\nJan 30, 2012 adminΑκουστικά, Ήχος / ΒίντεοMONSTER\nH Monster άρχισε να διαθέτει το «Ακουστικό του Μουσικού» “The Musician’s Headphone”, το Trumpet του Miles Davis. Το Trumpet είναι ένα ακόμα πρωτοποριακό ακουστικό από την Monster, τόσο από κατασκευαστική όσο και ακουστική σχεδίαση.\nΦορητά ακουστικά της Monster\nΗ καθ’ οδόν απόλαυση της μουσικής είναι κυρίαρχο χαρακτηριστικό στον σημερινό μοντέρνο τρόπο ζωής. Τα ακουστικά Monster έχουν την ικανότητα να αναπαράγουν ήχο με προϊόντα υψηλής πιστότητας.\nHeadset Μ1100 της Plantronics\nJul 7, 2011 adminΉχος / Βίντεο, Μικρόφωνα-ΑκουστικάPLANTRONICS\nΤο νέο Headset της Plantronics M1100 είναι ο έξυπνος συνοδός για το smartphone σας. Tώρα μπορείτε να απαντήσετε σε μια κλήση, μόνο με τη φωνή σας. Αν θέλετε χρησιμοποιήστε το ειδικό φωνητικό πλήκτρο για να συνδεθείτε, να κάνετε ζεύξη ή να ελέγξετε την κατάστασή του.\nΔιαδραστικοί Infocus IN3914 & IN3916\nAug 30, 2010 adminΠροβολείς & ΑξεσουάρInfocus\nH InFocus Παρουσιάζει τη Νέα Γενιά Οικονομικών Διαδραστικών Προβολέων για το χώρο της Εκπαίδευσης και τον Επαγγελματικό χώρο.


Σεπτεμβρίου 2018 – Σελίδα 2 – Armonia.Media\nΤο περιστατικό που δεν γνώριζε κανείς! Ήρθε από τη Θεσσαλονίκη στην Αθήνα και σε συνέντευξή της μίλησε για το πιο άβολο φλερτ που έχει ζήσει. Η Μαρία Αντώνα είναι η εντυπωσιακή κοπέλα που έγινε νέα προσθήκη στην ομάδα της εκπομπής του ΑLPHA happy day! Το πιο άσχημο που […]\nΤρομερή αποκάλυψη! Ο Γιάννης Τσιμιτσέλης φαίνεται πως αποφάσισε να απασφαλίσει και να μιλήσει για πράγματα που δεν έχει μιλήσει ποτέ σε όλη του τη ζωή και που αφορούν το παιδί του και τη Βάσω Λασκαράκη. Ο λαμπερός ηθοποιός Που βρίσκεται στην καλύτερη του φάση κι ζει ένα τεράστιο […]\n1.300 κλήσεις εξαιτίας της κακοκαιρίας – Απεγκλωβισμοί από σπίτια και αυτοκίνητα Δείτε αναλυτικά.. Συνολικά 1.300 κλήσεις έχειν δεχθεί η πυροσβεστική, εξαιτίας των έντονων καιρικών φαινομένων που έχουν πλήξει από χθες το μεγαλύτερο μέρος της χώρας. Η πυροσβεστική κλήθηκε να απεγκλωβίσει ανθρώπους από σπίτια και αυτοκίνητα, όπως και για […]\nΚάθε χρόνο, 17,5 εκατομμύρια άνθρωποι πεθαίνουν πρόωρα από καρδιαγγειακές παθήσεις, συμπεριλαμβανομένων των οξέων εμφραγμάτων του μυοκαρδίου και των εγκεφαλικών επεισοδίων. Έως το 2030, ο αριθμός αυτός αναμένεται να ανέλθει στα 23 εκατομμύρια παγκοσμίως. Όμως μπορούμε να …διαψεύσουμε τις προβλέψεις, κάνοντας κάποιες μικρές αλλαγές στη ζωή μας, ώστε να […]\nΤεράστιες καταστροφές άφησε πίσω του ο κυκλώνας «Ζορμπάς». Πολλά τα προβλήματα στην Πελοπόννησο όπου στο Άργος «άνοιξαν» οι ουρανοί. Το φαινόμενο άφησε πίσω του σε κατάσταση έκτακτης ανάγκης την Πελοπόννησο, καθώς ποτάμια υπερχείλισαν, οικισμοί εκκενώθηκαν, ενώ πλημμύρισαν σπίτια και καταστήματα. Τα μεγαλύτερα προβλήματα υπήρξαν κυρίως στην Αργολίδα, την […]


Sukin - Αποτοξινωτική Μάσκα Προσώπου - Lady Shop\nΜία μάσκα αργίλου εμπλουτισμένη με εκχυλίσματα Λάχανου, Σπιρουλίνας και Μαϊντανού που αφήνουν την επιδερμίδα καθαρή, υγιή και λαμπερή, χωρίς μαύρα στίγματα και ανοιχτούς πόρους! Το λάχανο, η σπιρουλίνα, ο μαϊντανός και η χλωρέλλα αποτελούν ένα εκπληκτικό “πράσινο” μείγμα πλούσιο σε αντιοξειδωτικά και βιταμίνες που προάγουν την υγεία και την νεανικότητα της επιδερμίδας. Τα έλαια Αβοκάντο και Μπαομπάμπ κλειδώνουν την υγρασία ενώ τα μούρα Goji δροσίζουν την επιδερμίδα. Περιέχει επίσης Cranberries που χαρίζουν ένα υπέροχο αναζωογονητικό άρωμα που ξυπνάει τις αισθήσεις.\nΚωδικός προϊόντος: 9327693004414 Κατηγορία: Ενυδατικές Μάσκες Ετικέτα: SUKIN\nPure Elements - Μάσκα Βαθιάς Ενυδάτωσης & Σύσφιξης Hyaluron Biolyn - FACE MASK


Τελευταία ενημέρωση: 2021-10-14, 08:15:56\nΗ ενεργειακή κρίση θερίζει ολόκληρη την Ευρωπαϊκή Ενωση. Δεν είναι «αρμοδιότητα» της στήλης να εξηγήσει πώς φθάσαμε εδώ. Σημασία έχει τι κάνουμε τώρα. Αυτά που πρέπει να κάνουμε, να κάνουν οι κυβερνήσεις για τους λαούς, ιδίως για τις πλέον ευάλωτες κοινωνικές ομάδες δεν είναι δυνατόν να διαπνέονται από το πνεύμα των «σκληρών της οικονομίας της αγοράς», οι οποίοι βγάζουν φλύκταινες μόλις ακούν προτάσεις για κοινωνική κρατική παρέμβαση.\nΕυτυχώς, για τα ελληνικά δεδομένα, έχουμε μια δεξιά κυβέρνηση, με πολλούς οπαδούς της ελεύθερης οικονομίας, η οποία όμως δεν διστάζει τα πάρει μέτρα καθαρώς σοσιαλδημοκρατικού χαρακτήρα. Είναι η πρώτη, που ανακοίνωσε, σε ευρωπαϊκό επίπεδο, ευρύ πρόγραμμα επιδότησης στις τιμές του ρεύματος, του φυσικού αερίου και του πετρελαίου. Τώρα ενώνουν τη φωνή τους μαζί της και άλλες χώρες του ευρωπαϊκού νότου, όπως η Ιταλία και η Ισπανία.\nΑτυχώς, για ολόκληρη την Ευρωπαϊκή Ενωση, η συνολική ηγεσία της ακόμη προβληματίζεται και διστάζει, με τους Γερμανούς, κυρίως, να επιμένουν ότι το ζήτημα θα ρυθμιστεί, προσεχώς, με τη λειτουργία των νόμων της αγοράς και με πολλούς άλλους, κυρίως βόρειους, αρνητές της κοινωνικής πολιτικής μέσω επιδοτήσεων, να προτείνουν ως λύση ακόμη και την επιστροφή στις ανθρακοβόρες μονάδες παραγωγής ενέργειας, που ευθύνονται σε τεράστιο βαθμό για το φαινόμενο του θερμοκηπίου. Ας τον μολύνουμε πλήρως τον πλανήτη, προκείμενου να ...προδοθούν οι αρχές της φιλελεύθερης οικονομίας, να μη μολυνθούμε από σοσιαλδημοκρατικές επιλογές. Στο ίδιο πνεύμα, οι Γάλλοι βρήκαν την ευκαιρία να διαφημίσουν τα πυρηνικά εργοστάσιά τους, τα οποία προσφέρουν ενέργεια σε τιμές χαμηλότερες από εκείνες του φυσικού αερίου. Παρασιωπούν, όμως, το γεγονός ότι δεν έχουν ακόμη βρει λύση πού και πώς θα διοχετεύονται τα θανατηφόρα πυρηνικά απόβλητα τέτοιων μονάδων.\nΕκτός όμως από τους νεοφιλελεύθερους της οικονομίας, είναι καιρός να βάλουν νερό στο κρασί τους και κάποιοι άλλοι. Οι οικολόγοι του καναπέ. Να κατανοήσουν ότι η σωτηρία του πλανήτη περνά από την αύξηση της παραγωγής ενέργειας μέσω εναλλακτικών πηγών. Να παύσουν να αντιδρούν υστερικώς στην ανάπτυξη αιολικών μονάδων, είτε σε ορεινούς όγκους, είτε σε θαλάσσια πάρκα, λύση που μπορεί να είναι ιδιαιτέρως αποδοτική για την πατρίδα μας.


Καρακάξες εν δράσει!: Η συγνώμη δεν έβλαψε ποτέ κανέναν...\nΣε μια τυχαία αναζήτηση στο διαδίχτυο της προάλλες έπεσα πάνω σε κάποιο παλιότερο μου άρθρο που αναδημοσιεύτηκε σε κάποιο σάιτ χωρίς να αναφέρεται πουθενά το όνομα μου. Ανέβηκε το αίμα στο κεφάλι και μια λάβα θυμού έλουσε το μέσα και το έξω μου!\nΌταν γράφει ένας άνθρωπος παραθέτει ένα κομμάτι του εαυτού του. Καταθέτεις την ψυχή σου στο χαρτί, επιτρέπεις στους άλλους να βιώσουν μαζί σου τα όποια συναισθήματα σου. Ειδικά αν αυτό που γράφεις αφορά πραγματικές στιγμές της ζωής σου, της δικής σου προσωπικής ζωής και όχι της δικής σου πλασματικής ζωής. Οι περισσότεροι άνθρωποι που γράφουν το κάνουν, γιατί δεν μπορούν να κάνουν αλλιώς και όχι για να κερδίσουν αναγνωρισιμότητα. Αν στην πορεία δε, αποκτήσουν και αναγνωρισιμότητα μπράβο τους! Ποια είμαι εγώ και εσύ για να τους κρίνω γι αυτό;\nΜε γνώμονα όλα αυτά δεν μπορείς εσύ κυρία μου να αναδημοσιεύεις ένα άρθρο, στην στήλη της ψυχολογίας κιόλας χωρίς να αναφέρεις ποιος το έγραψε, να παίρνει τα περισσότερα like και κοινοποιήσεις από οποιοδήποτε άλλο άρθρο έχεις στην στήλη σου (τι να κάνουμε μιλάμε στην γλώσσα των social media πια) και μετά με ύφος να ενημερώνεις κιόλας ότι έτσι γίνεται στο διαδίχτυο! Που πας κυρά μου με αυτή την συμπεριφορά;;;; Δείξε λίγο σεβασμό στον συνομιλητή σου, δέξου ότι ίσως και να έκανες λάθος, ζήτα μια συγνώμη και πες θα το διορθώσω! Αλλά όχι, σε μια χώρα που οι περισσότεροι μεγάλωσαν και έμαθαν ότι επιβιώνει καλύτερα όποιος φωνάξει παραπάνω αυτό κάνεις και εσύ. Μιλάς πριν καν ολοκληρώσει την πρόταση του ο συνομιλητής σου, κράζεις κούφια λόγια, στανταράκια, τα γνωστά ποιηματάκια στις εκάστοτε περιστάσεις.\n«Όχι κυρία μου, έβαλα πηγή» σημειώστε ένα γενικό λίνκ που παραπέμπει στο σάιτ από όπου το πήρε και εξακολουθεί να μην φαίνεται ο αρθρογράφος.\n«Τι να σας κάνω; Έτσι λειτουργεί το διαδίχτυο» μετάφραση σας έχω γραμμένη. Ο σεβασμός που λέγαμε.\n«Και τι θέλετε να κάνω; Δεν έγραφε κάποια ιδιότητα δίπλα από το όνομα σας» ναι αυτός είναι ο ΚΥΡΙΟΣ λόγος για να παραμένεις άφαντη.\n«Εμείς συνεργαζόμαστε με ψυχολόγους και παιδιάτρους» μετάφραση εσύ ποια ιατρική σχολή τελείωσες μωρή που θα βγεις και να μιλήσεις; Άντε κάτσε στα αυγά σου!\n«Το πρόβλημα σας δηλαδή είναι η αναγνωρισιμότητα;» Το πρόβλημα μου μωρή είναι η έλλειψη σεβασμού προς το άτομο μου, και προς όλους όσους γράφουν και τους κλέβετε κείμενα! Αλλά για να το καταλάβεις αυτό θα πρέπει να ξέρεις τι εστί σεβασμός πρώτα.\n«Και είναι λόγος αυτός να κινηθείτε νομικά;» τώρα που μιλήσαμε βρήκα άλλους 15 λόγους να κινηθώ νομικά αλλά νομίζω η υπεροψία και η αγένεια δεν θεωρούνται ποινικό αδίκημα (κρίμα!).\nΣτο τέλος καταλήγουμε ότι οκ θα κατεβάσει το κείμενο για να λήξει εδώ όλο αυτό!\nΜπαίνω τώρα μέσα για να βεβαιωθώ ότι κατέβηκε και βλέπω ότι παραμένει εκεί με την διαφορά ότι τώρα αναφέρεται το όνομα μου και μου έχει χώσει και μια ιδιότητα, να φαίνομαι και εγώ σπουδαία και τρανή. Σιγά μην το κατέβαζες, ίσως και να ναι το καλύτερο άρθρο που έχεις στο σαιτ! Και ναι το λέω με υπερηφάνεια αυτό και χωρίς ντροπή! Ας ντραπούν και μια φορά αυτοί που πρέπει!\nΣε μια χώρα όπου ότι δηλώσεις είσαι ντρέπομαι για λογαριασμό όλων αυτών των ανθρώπων. Άλλο ο ηλίθιος και άλλο ο αγενής. Προσωπικά σιχαίνομαι τους δεύτερους…\nΑναρτήθηκε από Marina Frangeskidou στις 3:52 π.μ.\nchris Pas 21 Απριλίου 2015 - 10:44 π.μ.\nνα ζητησεις να το κατεβασει εχεις αυτο το δικαιωμα\nMarina Frangeskidou 25 Απριλίου 2015 - 1:22 π.μ.\nΖήτησα εννοείται...! Στην αρχή η κυρία κότσαρε δίπλα απο το όνομα μου ένα συγγραφέας μπας και σκάσω, αλλά μετά απο ξανά μανά απο την αρχή το κατέβασε γιατί δεν το θέλει πια! Και μου είπε οτι πρέπει να έχουμε και καλύτερη συμπεριφορά! Βλέπεις δεν απολογήθηκα για την κλεψιά! Ντροπή μου!


Φέρντιναντ Πόρσε: Ο «μηχανικός του αιώνα», ιδρυτής της δυναστείας και της ομώνυμης αυτοκινητοβιομηχανίας! - FRESH Magazine\nHome ΑΦΙΕΡΩΜΑΤΑ Φέρντιναντ Πόρσε: Ο «μηχανικός του αιώνα», ιδρυτής της δυναστείας και της ομώνυμης αυτοκινητοβιομηχανίας!\nΦέρντιναντ Πόρσε: Ο «μηχανικός του αιώνα», ιδρυτής της δυναστείας και της ομώνυμης αυτοκινητοβιομηχανίας!\nΟ Φέρντιναντ Πόρσε ήταν οραματιστής, σχεδιαστής, μηχανικός και ο άνθρωπος που κατάλαβε ίσως όσο κανείς στην εποχή του τη δυναμική του νέου μέσου, της άμαξας χωρίς άλογα δηλαδή… Ο αυστριακός Πόρσε ήρθε στον κόσμο για να αφήσει ανεξίτηλη τη σφραγίδα του στην αυτοκινητοβιομηχανία.\nΞεκινώντας από νωρίς να ασχολείται με τη νέα ανθρώπινη τρέλα, τα μηχανικά άλογα, προλαβαίνοντας την ίδια τη γέννηση της αυτοκινητιστικής εποχής,\nο Φέρντιναντ Πόρσε δούλεψε ως ιδιαίτερα επιτυχημένος μηχανικός σε άλλες εταιρίες από τα τέλη του 19ου αιώνα μέχρι και το 1931, όταν ίδρυσε με τον γιο του την ομώνυμη φίρμα που θα τον εκτόξευε στην κορυφή του κόσμου!\nΈχοντας επιβλέψει προσωπικά την κατασκευή των πρώτων Mercedes, ο Πόρσε των αγωνιστικών θαυμάτων και της τεχνολογικά προωθημένης αυτοκινητοβιομηχανίας είχε ένα όνειρο: την κατασκευή ενός πραγματικά προσιτού στις πλατιές μάζες αυτοκινήτου, αυτού που θα έκανε την πανάκριβη περιπέτεια με την αυτοκίνηση πραγματικό μέσο μετακίνησης του λαού.\nΚι έτσι, και πάλι με τη βοήθεια του πανταχού παρόντος πλέον γιου του Ferry, άρχισαν να δουλεύουν το 1934 στο «Αυτοκίνητο του Λαού», που έμελλε να γίνει γνωστό με τη γερμανική του ονομασία «Volkswagen»! Ήδη στο απόγειο της φήμης του, εκμεταλλεύτηκε την άνοδο του Γ’ Ράιχ στα πράγματα της Γερμανίας για να εξασφαλίσει την απαραίτητη χρηματοδότηση για τον «Σκαραβαίο» του, που περιλήφθηκε έτσι στον ναζιστικό προϋπολογισμό και γεννήθηκε ένας (κρατικά χρηματοδοτούμενος) θρύλος…\nΟ Φέρντιναντ Πόρσε γεννιέται στις 3 Σεπτεμβρίου 1875 στην επαρχία της Βοημίας, τμήμα τότε της Αυστροουγγαρίας. Ήδη από πολύ μικρός μπαίνει στο μηχανουργείο του πατέρα του και μαγεύεται από τον ηλεκτρισμό και τα φαινόμενά του, αλλά και από τα μαστορέματα.\nΣύντομα ο τρίτος γιος της φαμίλιας γίνεται ξεφτέρι στις μηχανικές επιδιορθώσεις και το κατσαβίδι, κάνοντας ταυτοχρόνως πειράματα τα βράδια στο σπίτι του με τον ηλεκτρισμό. Αποτέλεσμα; Η φτωχική οικία έγινε το 1893 το μόνο σπίτι της πόλης που είχε ρεύμα!\nΠρώιμο πάθος με την αυτοκίνηση\nΟ Πόρσε στάλθηκε στην εφηβεία του να μαθητεύσει στην Αυτοκρατορική Πολυτεχνική Σχολή της γειτονικής πόλης του Ράιχενμπεργκ, την οποία ωστόσο εγκατέλειψε σε ηλικία 16 ετών για να μετακομίσει στη Βιέννη. Εκεί θα βρει δουλειά ως πρακτική μαθητεία σε εταιρία ηλεκτρικών εφαρμογών (Egger), περνώντας τα απογεύματά του στις αίθουσες της Πολυτεχνικής Σχολής της Βιέννης. Ταυτοχρόνως, αρχίζει να βγαίνει πονηρά ραντεβουδάκια με μια βιβλιοθηκονόμο, τη Louise Kaes, την οποία σύντομα θα παντρευτεί.\nΗ μηχανική διάνοια του Πόρσε δεν θα έπαιρνε πολύ να αναγνωριστεί στην εταιρία και να προαχθεί έτσι στο τμήμα πειραματικών ερευνών της Egger. Εκεί θα μαγευτεί από μια νέα περιπέτεια: το ηλεκτρικό όχημα! Κι έτσι το 1898, όταν η εταιρία επεκτείνεται με αυτόνομο τμήμα αυτοκινήτων, ο Πόρσε γίνεται διευθυντής και αρχισχεδιαστής.\nΕκεί, στη Lohner, όπως ονομάστηκε το τμήμα, δημιούργησε δυο-τρία αξιοσημείωτα για την εποχή οχήματα, μεταξύ των οποίων και το πρώτο αυτοκίνητο του κόσμου με κίνηση στους μπροστά τροχούς!\nΚατόπιν χτύπησε η μοίρα: το 1902 τον καλούν να υπηρετήσει τη στρατιωτική του θητεία και αναλαμβάνει καθήκοντα οδηγού του αρχιδούκα της Αυστρίας, Φραντζ Φέρντιναντ, η δολοφονία του οποίου την επόμενη δεκαετία θα οδηγούσε στο ξέσπασμα του Α’ Παγκοσμίου Πολέμου!\nΕπιστρέφοντας στην πολιτική ζωή, ο προικισμένος Πόρσε μέτρησε επιτυχίες και μόνο επιτυχίες. Κι έτσι, αστέρι πια στον χώρο, αναλαμβάνει το 1905 τεχνικός διευθυντής σε μια νεόκοπη εταιρία, την Austro-Daimler.\nΕκεί θα βάλει πια στο στόχαστρο τη βενζινοκίνηση, εγκαταλείποντας σταδιακά τον ηλεκτρισμό. Ο Πόρσε τρέχει ταυτοχρόνως με τα πρωτότυπα αγωνιστικά του στα ράλι της Ευρώπης, τόσο σε αγώνες ταχύτητας όσο και αντοχής, δρέποντας συχνά δάφνες. Ταυτοχρόνως, η Daimler φτιάχνει και νέο τμήμα κατασκευής κινητήρων για αερόπλοια και άλλα πρώιμα ιπτάμενα μέσα μεταφοράς και βάζει γενικό δερβέναγα το μεγάλο της αστέρι: κι έτσι ο Πόρσε έβαλε το χεράκι του και στις πρώτες μηχανές αεροσκαφών!\nΤο 1909, για παράδειγμα, ο ίδιος ο Φέρντιναντ Πόρσε έθεσε νέο παγκόσμιο ρεκόρ υψομέτρου με αερόστατο…\nΕυκατάστατος και τιμημένος καινοτόμος\nΩς πιονέρος της σχεδιαστικής αυτοκινήτων, κέρδιζε πλέον πολλά στην Daimler και μπορούσε έτσι να θρέψει με άνεση τα δύο του παιδιά. Αγόρασε εξοχική οικία στην Αυστρία, στην οποία μάλιστα πήγαινε με το δικής του κατασκευής πρωτότυπο όχημα, περνώντας τα Σαββατοκύριακα στη γειτονική λίμνη, την οποία όργωνε με το επίσης δικής του κατασκευής σκάφος! Ακόμα και ο δεκάχρονος γιος του οδηγούσε ένα ηλεκτρικό αυτοκίνητο-μινιατούρα, κατασκευής του πατέρα του.\nΞεσπώντας ο Α’ Παγκόσμιος, ο Πόρσε επιστρατεύτηκε από την Austro-Daimler να επικεντρωθεί στην ανάπτυξη κινητήρων για αεροσκάφη. Ταυτοχρόνως, κατασκεύασε τα οχήματα πυροβολικού Motor-Moerser, με τα οποία ο γερμανικός στρατός εισέβαλε στο Βέλγιο. Γι’ αυτό του το σχέδιο θα προαχθεί σε διευθυντή στην Daimler το 1916 και θα λάβει πλήθος κυβερνητικών και στρατιωτικών μεταλλίων! Και βέβαια το Πανεπιστήμιο της Βιέννης θα τον αναγορεύσει τιμητικά σε διδάκτορα μηχανικής το 1917…\nΜετά τον πόλεμο όμως και τη διάλυση τόσο της Αυστροουγγαρίας όσο και της Γερμανίας, η Austro-Daimler περιήλθε σε δυσμένεια και έπνεε τα λοίσθια. Και ήταν ακριβώς τότε που οραματίζεται ο Πόρσε ένα φτηνό και μικρό αυτοκίνητο για τις πλατιές μάζες, οι πωλήσεις του οποίου θα μπορούσαν να σώσουν την εταιρία. Στον νου του είχε κάτι σαν το διαβόητο Model T του Αμερικανού Φορντ, που συναρμολογούνταν τάχιστα και μαζικότατα στο εργοστάσιο παραγωγής του Ντιτρόιτ.\nΕντωμεταξύ, το 1921 θα μετρήσει άλλη μια επιτυχία με την κατασκευή του διθέσιου κάμπριο «Sascha», του ειδικά σχεδιασμένου αυτοκινήτου για τον αυστριακό κόμη και σκηνοθέτη Sascha Kolowrat, που έπιανε με ασφάλεια ταχύτητες πάνω από 100 χλμ/ώρα, εξωφρενικό για την εποχή γεγονός.\nΟ Πόρσε υπολόγιζε να κατασκευάσει στην Austro-Daimler το αχτύπητο sports car του και όταν το σώμα των μετόχων του το αρνήθηκε, εκείνος εξοργίστηκε. Όταν μάλιστα του είπαν και πάλι όχι στο άλλο όραμά του, το «Αυτοκίνητο του Λαού», το «Volkswagen» όπως το έλεγε, τότε η πόρτα της εξόδου ήταν μονόδρομος…\nΗ περίοδος της Daimler-Benz και η ίδρυση της Porsche\nΟ Φέρντιναντ Πόρσε πήρε τη φαμίλια του και μετακόμισαν στη Στουτγκάρδη της Γερμανίας την άνοιξη του 1923, όπου ανέλαβε τεχνικός διευθυντής στην Daimler Motor Works (καμία σχέση με την Austro-Daimler). Εκεί σχεδίασε και επίβλεψε προσωπικά την κατασκευή των πρώτων και ήδη περίφημων στην εποχή του roadsters της Mercedes-Benz, τα φοβερά και τρομερά SS και SSK!\nΤο 1926, η εταιρία συγχωνεύτηκε με μια ακόμα γερμανική για να ιδρυθεί έτσι η Daimler-Benz, την οποία προσπάθησε να πείσει -και πάλι ανεπιτυχώς- ο Φέρντιναντ Πόρσε για την κατασκευή ενός φτηνού και μαζικής παραγωγής αυτοκινήτου για τον λαό. Όταν του αρνήθηκαν, παραιτήθηκε για άλλη μια φορά και επέστρεψε έτσι στην Αυστρία στις αρχές του 1929 για να αναλάβει το τεχνικό τιμόνι άλλης μια θρυλικής φίρμας, της Steyr, η αναβίωση της οποίας είχε θεωρηθεί κολοσσιαίο γεγονός στη Βιέννη.\nΣτο σύντομο διάστημα που θα περνούσε στη γνωστή μας και στην Ελλάδα εταιρία κατασκευής φορτηγών, ο Πόρσε σχεδίασε έναν V8 κινητήρα για το μοντέλο που ονομάστηκε «Αυστρία», ανασχεδιάζοντας άρδην τις αναρτήσεις. Το μοντέλο του είχε κρατήματα που κανείς δεν είχε ξαναδεί! Όταν όμως η φίρμα θέλησε να συγχωνευτεί με την παλιά του εταιρία, την Austro-Daimler, ο Πόρσε παραιτήθηκε για άλλη μια φορά, για να μην ξαναδουλέψει ποτέ ξανά για λογαριασμό τρίτων!\nΕπιστρέφοντας λοιπόν στη Στουτγκάρδη τον Δεκέμβριο του 1930, ήταν έτοιμος να ιδρύσει τη δική του φίρμα. Αφού βρήκε χρηματοδότες και συνεργάτες, μεταξύ των οποίων και ο γιος του Ferry, η Porsche ήταν πια γεγονός! Τα πρώτα συμβόλαια ήταν και πάλι για λογαριασμό άλλων εταιριών, καθώς τόσο οι κινητήρες του Πόρσε όσο και οι αναρτήσεις του ήταν πια περιώνυμες στα ευρωπαϊκά εδάφη.\nΣε ένα άγνωστο περιστατικό της ζωής του, το 1932 τον κάλεσε ο Στάλιν στην ΕΣΣΔ, ο οποίος του έδωσε θέση γενικού διευθυντή στην κρατική αυτοκινητοβιομηχανία, μισθό ζηλευτό αλλά και την υπόσχεση για χωρίς όρια κονδύλια ώστε να φτιάξει πράγματι το όραμά του, το αμάξι του λαού! Ο Πόρσε όμως, ραλίστας τρομερός καθώς ήταν, δεν αποδέχτηκε τελικά την πρόταση που θα άλλαζε σαφώς τις ισορροπίες του κόσμου καθώς τα σιρκουί των ευρωπαϊκών Grand Prix δεν έφταναν ως την κομμουνιστική Ρωσία…\nΤο «Αυτοκίνητο του Λαού» που κάποιοι είπαν «Σκαραβαίο»\nΕπιστρέφοντας και πάλι στη Στουτγκάρδη μετά τη σύντομη σοβιετική περιπέτειά του, έβαλε σκοπό να φτιάξει ένα sports car με το δικό του λογότυπο και τη μηχανή πίσω. Ένας όμιλος μάλιστα γερμανικών αυτοκινητοβιομηχανιών, μεταξύ των οποίων και η Audi, είχαν φτιάξει την Auto-Union Company, με σκοπό να κατασκευάσει ένα αγωνιστικό που να μπορεί να ανταγωνιστεί τις Mercedes (κληροδότημα του ίδιου του Πόρσε!) μέσα στα σιρκουί. Από την εμπλοκή του εκεί είναι που γνώρισε ο Πόρσε τον καγκελάριο τότε της Γερμανίας Αδόλφο Χίτλερ σε συνέδριο της Auto-Union τον Μάρτιο του 1933.\nΤο όραμα μάλιστα του Πόρσε για ένα αυτοκίνητο για τον λαό εναρμονιζόταν πλήρως με το όνειρο του Χίτλερ να έχει κάθε Γερμανός το δικό του αυτοκίνητο (και τρακτέρ φυσικά!). Το φθινόπωρο λοιπόν του 1933, ο αξιοσέβαστος Πόρσε κανόνισε προσωπική συνάντηση με τον καγκελάριο στο Ξενοδοχείο Kaiserhof του Βερολίνου για να συζητήσουν το ενδεχόμενο κατασκευής ενός προσιτού και αξιόπιστου γερμανικού αυτοκινήτου. Ήταν η πράξη που θα γεννούσε τον «Σκαραβαίο».\nΟ Πόρσε σχεδίασε, με τον γιο του στο πλευρό του, το πρωτότυπο και το υπέβαλε στην καγκελαρία τον Ιανουάριο του 1934. Ενθουσιασμένος ο Χίτλερ, υπέγραψε το κρατικό συμβόλαιο με την Porsche. Για να μειωθούν μάλιστα τα κόστη των πρώτων υλών χωρίς πρόσθετες κρατικές επιδοτήσεις, ο Χίτλερ δημιούργησε έναν κυβερνητικό ταμείο για τον σκοπό αυτό: μέσω της γνώριμης ναζιστικής προπαγάνδας, χιλιάδες γερμανοί εργάτες κατέθεταν 5 μάρκα την εβδομάδα στον λογαριασμό του Πόρσε ώστε να αποκτήσουν πρόσβαση στο κατοπινό «Αυτοκίνητο του Λαού», που ονομάστηκε αρχικά «KdF-Wagen» (Kraft durch Freude).\nΕκτεταμένες δοκιμές έγιναν στο πρωτότυπο του Πόρσε το 1936 και ο ίδιος ο Χίτλερ έκοψε την κορδέλα των εγκαινίων του εργοστασίου παραγωγής «KdF-City» τον Μάιο του 1938. Πολύ λίγα όμως KdF-Wagen (που αργότερα μετονομάστηκε σε «Kaefer», «Σκαραβαίο» δηλαδή στα γερμανικά) βγήκαν από τη γραμμή παραγωγής μέχρι το ξέσπασμα του Β’ Παγκοσμίου Πολέμου το 1939.\nΤο τεραστίων διαστάσεων εργοστάσιο, το μεγαλύτερο τότε της Ευρώπης, μετατράπηκε σε βιομηχανία παραγωγής οπλισμού, αλλά και στρατόπεδο αιχμαλώτων πολέμου αργότερα. Ο Πόρσε ήταν πια υπεύθυνος της Επιτροπής Γερμανικών Αρμάτων Μάχης, με τα σχέδιά του να καταλήγουν πράγματι σε θεόρατα τανκς που έκαναν τη γη να τρέμει στο πέρασμά τους.\nΟι έπαινοι και τα μετάλλια για τη συνεισφορά του στη ναζιστική πολεμική μηχανή έπεφταν πλέον βροχή.\nΤαυτοχρόνως, πεταγόταν συχνά στη Γαλλία για να επιβλέπει την παραγωγή των αυτοκινήτων της Peugeot, που είχε περιέλθει από το 1940 στα χέρια του ναζιστή κατακτητή…\nΦυλάκιση στη Γαλλία και κατοπινά χρόνια\nΌταν η Στουτγκάρδη ισοπεδώθηκε από τις συμμαχικές βόμβες το 1944, ο Πόρσε και η φαμίλια του βρήκαν καταφύγιο στο εξοχικό τους στην Αυστρία. Εκεί είναι που τέθηκε σε κατ’ οίκον περιορισμό ο σχεδιαστής, ως συνεργάτης δηλαδή του ναζιστικού καθεστώτος.\nΚάποια στιγμή βέβαια ο γαλλικός στρατός κάλεσε τον ηλικιωμένο πια και αξιοσέβαστο κατασκευαστή πίσω στη Γερμανία για να συζητήσουν το ενδεχόμενο της παρασκευής ενός φτηνού οχήματος, στα πρότυπα του «Σκαραβαίου», για λογαριασμό της Γαλλίας πλέον. Το πράγμα όμως αποδείχτηκε ότι ήταν τέχνασμα των Γάλλων για να συλλάβουν τον Πόρσε και να τον κατηγορήσουν για εγκλήματα πολέμου, κι αυτό λόγω των συχνών επισκέψεών του στη γαλλική Peugeot!\nΉταν 71 ετών την εποχή αυτή και κλείστηκε πράγματι σε γαλλικές φυλακές. Για να απελευθερώσει μάλιστα τον πατέρα του, ο Ferry ήταν υποχρεωμένος να βρει τα εξωφρενικά ποσά που ζητούσαν οι γαλλικές αρχές για να τον αφήσουν ελεύθερο, κι έτσι πέρασε έναν ολόκληρο χρόνο δουλεύοντας στον ιταλικό αυτοκινητοβιομηχανικό όμιλο Cisitalia κατασκευάζοντας ένα μονοθέσιο για τη Formula 1 με την τεχνολογία που μόνο οι Πόρσε ήξεραν να παρέχουν!\nΜε τη βοήθεια λοιπόν της Cisitalia, που δέσμευσε έτσι τον γιο του Πόρσε για πολλά χρόνια, το ανήκουστο ποσό πληρώθηκε και ο πρεσβύτερος Φέρντιναντ απελευθερώθηκε. Έναν μάλιστα χρόνο μετά την αποφυλάκισή του τον Σεπτέμβριο του 1947, το γαλλικό δικαστήριο εγκλημάτων πολέμου τον έκρινε αθώο για τα αδικήματα που τον κατηγορούσε η γαλλική κυβέρνηση, κρατώντας φυσικά το ποσό της εγγύησης…\nΟ Πόρσε επέστρεψε στην Αυστρία και του απαγορεύτηκε πια η είσοδος στη Γερμανία. Ταυτοχρόνως, οι συμμαχικές δυνάμεις είχαν καταλάβει το εργοστάσιο της Volkswagen και έδωσαν και πάλι άδεια για την παραγωγή του μισητού γερμανικού «Σκαραβαίου», κι αυτό γιατί υπήρχε τρομακτική έλλειψη αυτοκινήτων στη δοκιμαζόμενη από τον πόλεμο Ευρώπη: χιλιάδες «Σκαραβαίοι» εμφανίστηκαν έτσι στους γερμανικούς δρόμους το 1949 και επιτράπηκε στον δημιουργό τους να επιστρέψει για μία και μόνο επίσκεψη στο Βερολίνο ώστε να τους θαυμάσει!\nΟ Πόρσε εντυπωσιάστηκε πράγματι με τον ασύλληπτο αριθμό των οχημάτων του να οργώνουν τους δρόμους της γερμανικής πρωτεύουσας, στενοχωρήθηκε όμως που το όραμά του για ένα αυτοκίνητο για τον λαό είχε πάρει τέτοια ζοφερή τροπή. Ο μεγάλος οραματιστής της αυτοκίνησης άφησε την τελευταία του πνοή στην πολυαγαπημένη του Στουγκάρδη στις 30 Ιανουαρίου 1951, χτυπημένος από εγκεφαλικό. Η σορός του ενταφιάστηκε στο κοιμητήριο του εξοχικού του στην Αυστρία (Zell am See).\nΚαι ήταν ο γιος του, ο Ferry Porsche, που θα κρατούσε τόσο το όραμα του πατέρα του όσο και την εταιρία ζωντανή, έχοντας ήδη αναβιώσει την Porsche από το 1948, με τη βοήθεια του πατέρα του πάντα. Ο Ferry έκανε το όνομα της Porsche γνωστό στην οικουμένη με τον σχεδιασμό και την παραγωγή τόσο της μνημειώδους 911 όσο και της Boxster!\nΚαι σε μια αναπάντεχη τροπή της μοίρας, η Porsche άρχισε ξαφνικά να κατακλύζεται από απίστευτα ποσά, όταν η VW άρχισε να πληρώνει δικαιώματα στον σχεδιαστή του εμβληματικού αυτοκινήτου!\nΓια κάθε «Σκαραβαίο» που πουλούσαν, η Porsche έπαιρνε ένα διόλου ευκαταφρόνητο ποσό, κάτι που έλυσε τα χέρια του επίσης δαιμόνιου σχεδιαστή Ferry.\nΌσο για τον ίδιο τον «Σκαραβαίο», το μεγάλο όραμα του Πόρσε που τόσα πέρασε μέχρι να γίνει πράξη, παραμένει το πλέον επιτυχημένο εμπορικά αυτοκίνητο όλων των εποχών και, λόγω της ιστορίας του, στα σίγουρα και το πιο αμφιλεγόμενο…


Εύβοια: Όγδοη μέρα υπεράνθρωπης μάχης – Αγωνία για την Ιστιαία – Λόγος της Πέλλας\nHome/Ειδήσεις/Ελλάδα/Εύβοια: Όγδοη μέρα υπεράνθρωπης μάχης – Αγωνία για την Ιστιαία\nΑκόμα μία δύσκολη νυχτα για τους κατοίκους της Βόρειας Εύβοιας αφού οι φλόγες απειλούσαν οικισμούς. Στις Καματριάδες επικεντρώνονται οι προσπάθειες.\nΣτην Καστανιώτισσα, υπό την απειλή του νέου μετώπου φωτιάς, συγκεντρώθηκε τη νύχτα μεγάλος αριθμός πυροσβεστικών δυνάμεων για την αποτροπή της, ώστε να μην φτάσει στην Ιστιαία, ο ουρανός της οποίας έχει σκεπαστεί από καπνούς.\nPrevious Σέρρες: Νεκρός 20χρονος – Μαχαιρώθηκε στη καρδιά από παρέα!\nNext Ακρολίμνη Κρύας Βρύσης: Νεκρός 64χρονος


Γνώρισε την ψυχή - πρακτικές ασκήσεις - Το forum του μεταφυσικού\nΓνώρισε την ψυχή - πρακτικές ασκήσεις\nΘα ήθελα να μοιραστώ γνώμες για πρακτικές ασκήσεις με τις οποίες μπορούμε να περάσουμε από την θεωρία της διαφοράς ψυχής και σώματος στην πράξη, δηλαδή να φτάσουμε στο σημείο να νιώσουμε τον εαυτό μας σε μια ψυχική κατάσταση χωρίς σώμα.\nΘεωρώ πως οι ασκήσεις που ψάχνεις είναι διαλογισμού. Αν και η εμπειρία μου πάνω σε αυτό το θέμα είναι μικρή λόγο του ότι έχω ασχοληθεί λίγο μπορώ να σου μεταφέρω τις δικές μου απόψεις. Η πιο απλή άσκηση διαλογισμού είναι η συγκέντρωση του νου στην αναπνοή.\nΒρίσκουμε ένα ήρεμο και άνετο σημείο κάπου που δεν θα μας ενοχλήσει κανείς για τα επόμενα 20-30 λεπτά και καθόμαστε σε μια βολική στάση με ίσια προς τα πάνω την σπονδυλική στήλη (η καλύτερη στάση για να πετύχουμε αυτό το αποτέλεσμα είναι η στάση του λωτού\nΌμως επειδή πολλοί όπως και εγώ δεν μπορούν να βολευτούν σε αυτή την στάση για μισή ώρα κάθονται ή σε στάση μισού λωτού\nή οκλαδόν πάνω σε ένα μαξιλαράκι.\nΤο νόημα αυτόν των στάσεων είναι να είναι τα γόνατα πιο χαμηλά από την λεκάνη. Αν στην απλή στάση οκλαδόν δεν βάλουμε μαξιλάρι τότε αυτό δεν μπορεί να συμβεί. Μπορούμε να κάτσουμε και σε όποια άλλη στάση μας βολεύει αρκεί να έχουμε ίσια την σπονδυλική στήλη μας. )\nΓια να βοηθηθώ στην συγκέντρωση χρησιμοποιώ πάντα ένα συγκεκριμένο ήχο στον οποίο ακούγετε ένα ποταμάκι να κυλάει.\nΤο κομμάτι του διαλογισμού είναι αρκετά εύκολο στην θεωρία πιο δύσκολο στην πράξη.\nο σκοπός είναι να παρακολουθούμε την αναπνοή μας κάθε εισπνοή και κάθε εκπνοή και να μην έχουμε καθόλου σκέψεις γεγονός που θα το πετύχουμε με το πέρας του χρόνου και την εξάσκηση.\nΤο κλειδί στην επιτυχία αυτής της άσκησης είναι να μην απογοητευόμαστε κάθε φορά που το μυαλό μας μας πετάει μια σκέψη αλλά να την αγνοούμε και να επανασυντονίζουμε την προσοχή μας στην αναπνοή.\nΜέσα από μια τέτοια άσκηση την πρώτη φορά ίσως να μην νοιώσουμε τίποτα από την δεύτερη ή την τρίτη φορά αρχίζουμε να ταυτιζόμαστε με τον παρατηρητή και να καταλαβαίνουμε ότι η φωνή μέσα στο κεφάλι μας δεν ήμαστε εμείς. Εμείς είμαστε η οντότητα που ακούει την φωνή.\nΓίνε η αλλαγή που θες να δεις στον κόσμο\n~ Μαχάτμα Γκάντι ~\nΤελευταία επεξεργασία από το χρήστη jim96 : 30-07-15 στις 21:37\nΑποστολή προσωπικού μηνύματος στον/στην: jim96\nΑναζήτηση όλων των μηνυμάτων του χρήστη: jim96\nΔεν μπορεί να συμβαίνει αυτό...\nΟυστ από εδώ και εσύ.\nΑρχική Δημοσίευση από jim96\nΤο σώμα το αισθάνεσαι γιατί υπάρχουν εμπόδια στη ροή της ενέργειας.\nΤην ενέργεια την αισθανόμαστε απο αυτό που την εμποδίζει.\nΤην ενέργεια την κατανούμε απο οτιδήποτε αντιστέκεται στη ροή της.\nΜόλις το σώμα φτάσει σε επίπεδα υγείας υψηλά,τότε ο ευατός\nαντιλαμβάνεται ότι δεν είναι το σώμα.\nΔεν αισθάνεται το σώμα γιατί δεν αισθάνεται πόνο.Δεν αισθάνεται εντάσεις.Δεν αισθάνεται εμπόδια.\nΚαι τότε αρχίζουν και αστρικές προβολές και κατανοήσεις πολλών πραγμάτων.\nΤότε αρχίζει η ωριμότητα και το άτομο βλέπει πόσο όμορφα έιναι να ωριμάζει ψυχικα.\nΦρουτοφαγία. Το σώμα το αισθάνεσαι...\nΤα φρούτα είναι ωφέλιμα και μάλιστα πολύ. Ωστόσο χρειάζεται και το "τσιτσί", το επονομαζόμενο κρέας.\nΧωρίς αυτό ο άνθρωπος δεν συλλέγει όλες τις απαραίτητες ουσίες που χρειάζεται κι ας μην το δούμε εναλλακτικά\nότι μπορεί μέσω άλλων οδών. Προσωπικά τρώω πάρα πολλά φρούτα (τα θεωρώ πολύ πιο εύπεπτα και ζωντανά)\nαλλά φροντίζω να λαμβάνω πρωτείνες, υδατάνθρακες κτλ. Για'μένα είναι λάθος να τρώμε μόνο φρούτα (αν εννοείς κάτι τέτοιο).\nΈπειτα γράφεις ότι με την φρουτοφαγία ακολουθείται λίγο-πολύ ένας δρόμος "ωρίμανσης".\nΠοιο το όφελος στην συγκεκριμένη μεθοδολογία; σε τι θα καλυτερέψει η ζωή του ανθρώπου με αυτή την μέθοδο;\nΤελευταία επεξεργασία από το χρήστη apofasismenos : 31-07-15 στις 21:51\nΑσχολούμαι κάποια χρόνια με τη διατροφή και υπάρχει πολύ ψέμα.\nΑπο εμπειρία μιλάω.Δεν αισθάνομαι όμως ότι έιμαι σε φάση να τα αναλύσω εδώ .\nΓια άλλο λόγο μπήκα εδώ.Ο άνθρωπος είναι καρποφάγος και δεν πρόκειται να αλλάξει αυτό.\nΟ άνθρωπος που ζει σε ισορροπία με αυτό που υπάρχει(και μεγάλο μέρος αυτού είναι τι τρώει) θα βιώσει φώτιση.\nΟι κρεατοφαγικές κοινωνίες θα βιώσουν ασυνειδησία.\nΤελευταία επεξεργασία από το χρήστη panosfromlydian : 31-07-15 στις 22:59


GALILEO - Σετ Πλαστικά πιρούνια για σερβίρισμα σαλάτας σε 5 Χρώματα\nΚωδικός προϊόντος: 2196107\nΣετ πιρούνια για σερβίρισμα σαλάτας\nΚατασκευασμένα από πλαστικό κατάλληλο για επαφή με τρόφιμα.\nΔιατίθεται σε 5 χρώματα: κόκκινο, ανοιχτό πράσινο, πορτοκαλί, φούξια και ανθρακί.\n* στα σχόλια της παραγγελίας σημειώστε μας το νούμερο που επιθυμείτε\nΔιαστάσεις: 9 x 16 x 3 cm\nΓιατί να επιλέξετε τα πλαστικά αξεσουάρ και κουτάλες της Galileo? Επειδή είναι εύχρηστα στη χρήση, εύκολο να καθαριστούν και δίνουν έναν μοντέρνο και πολύχρωμο τόνο στο τραπέζι σας. Κατασκευασμένα από ανθεκτικό πλαστικό κατάλληλο για επαφή με τρόφιμα, είναι ελαφριά και πρακτικά για καθημερινή χρήση.\nΒρείτε όλες τις προτάσεις για την κουζίνα σας στο ideastores.gr\nGALILEO - Σετ...


economicnews13: Προς Ε.Αχτσιόγλου: «Nτροπή σας, είστε προδότες της πατρίδας... Οι αληθινοί Μακεδόνες θα εκδικηθούν»\nΠρος Ε.Αχτσιόγλου: «Nτροπή σας, είστε προδότες της πατρίδας... Οι αληθινοί Μακεδόνες θα εκδικηθούν»\n«Nτροπή σας, είστε προδότες της πατρίδας. Η προδοσία δεν θα περάσει. Οι αληθινοί Μακεδόνες θα εκδικηθούν» της είπε, με την Ε.Αχτσιόγλου να κοιτά αμήχανα και κάποιους από την παράταξη της να προσπαθούν να απωθήσουν την νεαρή γυναίκα.\nΤο επεισόδιο ξεκίνησε όταν η υπουργός Εργασίας κλήθηκε να απαντήσει σε ερώτηση για τις αντιδράσεις του κόσμου για τη Συνθήκη των Πρεσπών. Τότε η νεαρή κοπέλα διέκοψε την υπουργό και έκανε λόγο για προδοσία και εκδίκηση της Μακεδονίας.\nΙσχυρές αστυνομικές δυνάμεις δεν τους άφησαν να πλησιάσουν τον χώρο της εκδήλωσης, ενώ φώναζαν συνθήματα για τη Μακεδονία και ζήτησαν τη διενέργεια δημοψηφίσματος για τη συμφωνία των Πρεσπών.\nfrom The Secret Real Truth https://ift.tt/2HePJxa\nΑναρτήθηκε από economicnews12 στις 1:28 π.μ.


Home / Όλα τα Flavour Shots / IVG strawberry Vanilla Cream 120ml\nIVG strawberry Vanilla Cream 120ml\nIVG Strawberry Vanilla Cream 120ml Shake & Vape - Δύο υφές φράουλας με κρέμα βανίλιας Περιπετειώδες και πολυσχιδές, το Strawberry Vanilla Cream της IVG φέρνει την κορυφαία εκδοχή μιας καθιερωμένης φραουλόκρεμας! Το πετυχαίνει αυτό συνδυάζοντας φρέσκους καρπούς φράουλας με την αρωματική ξινάδα τους, την ντελικάτη κρέμα βανίλιας και τελείωμα από σιρόπι φράουλας, που ενισχύει την γλυκύτητα της συνταγής!...\nIVG Strawberry Vanilla Cream 120ml Shake & Vape - Δύο υφές φράουλας με κρέμα βανίλιας\nΠεριπετειώδες και πολυσχιδές, το Strawberry Vanilla Cream της IVG φέρνει την κορυφαία εκδοχή μιας καθιερωμένης φραουλόκρεμας! Το πετυχαίνει αυτό συνδυάζοντας φρέσκους καρπούς φράουλας με την αρωματική ξινάδα τους, την ντελικάτη κρέμα βανίλιας και τελείωμα από σιρόπι φράουλας, που ενισχύει την γλυκύτητα της συνταγής! Πεντανόστιμο Shake & Vape!\nΗ ΣΥΣΚΕΥΑΣΙΑ ΤΩΝ 120ml ΠΕΡΙΕΧΕΙ 36ml ΣΥΜΠΥΚΝΩΜΕΝΟΥ ΑΡΩΜΑΤΟΣ ΚΑΙ ΠΡΟΠΥΛΕΝΟΓΛΥΚΟΛΗΣ. ΠΡΟΟΡΙΖΕΤΑΙ ΓΙΑ ΙΔΙΟΚΑΤΑΣΚΕΥΗ ΥΓΡΩΝ ΑΝΑΠΛΗΡΩΣΗΣ. ΑΠΑΙΤΕΙΤΑΙ ΑΡΑΙΩΣΗ ΜΕ ΒΑΣΗ ΗΛΕΚΤΡΟΝΙΚΟΥ ΤΣΙΓΑΡΟΥ ΠΡΙΝ ΤΗ ΧΡΗΣΗ.


Τελειώνει από την Μπάγερν ο Ρενάτο Σάντσες - 24/04 19:32 : aek365\nΤετάρτη 24 ΑΠΡ 2019 - 19:32 0 ΣΧΟΛΙΑ\nΟ εκτεταμένος παραγκωνισμός δεν αφήνει περιθώρια στον Ρενάτο Σάντσες, με τον Πορτογάλο μέσο να αποκαλύπτει μέσω δηλώσεων του την πρόθεση του να αποχωρήσει από την Μπάγερν Μονάχου\nΑλλιώς τα περίμενε και αλλιώς βλέπει τα πράγματα στο Μόναχο ο Ρενάτο Σάντσες. Ο 21χρονος βρίσκεται σταθερά σε δεύτερη μοίρα την φετινή σεζόν, με τον Νίκο Κόβατς να μην τον εμπιστεύεται για τα βασικά του πλάνα. Η εξέλιξη αυτή έχει δυσαρεστήσει τον ταλαντούχο ποδοσφαιριστή, ο οποίος βλέπει το μέλλον του να μην είναι… μακρύ στην Βαυαρία.\nΜέσω δηλώσεων του στην γερμανική Bild άφησε να εννοηθεί πως η συνεργασία των δύο πλευρών πιθανότατα να τερματιστεί το προσεχές καλοκαίρι. «Όλοι ξέρουν πως θέλω να παίζω περισσότερο. Δεν μου αρκούν τα πέντε λεπτά. Το να αγωνίζομαι είναι αυτό που με καλύπτει, κάνω τα πάντα στην προπόνηση, το βλέπουν όλοι. Έχω αυτοπεποίθηση! Προσπαθώ να δίνω τα πάντα ακόμη και για πέντε λεπτά. Πιστεύω πως ένας δανεισμός ή μια μεταγραφή μου θα ήταν η καλύτερη επιλογή, θα δούμε» τόνισε ο Πορτογάλος.\nΟ Νίκο Κόβατς δεν δείχνει να εμπιστεύεται το ταλέντο του ποδοσφαιριστή του. Οι Βαυαροί πριν τρία χρόνια δαπάνησαν πολλά χρήματα για να τον αποκτήσουν από την Μπενφίκα. Ωστόσο τόσο οι τραυματισμοί του όσο και η έλλειψη εμπιστοσύνης από τον προπονητή του, τον έχουν αφήσει στάσιμο. Με 33 συμμετοχές σε σχεδόν τρεις αγωνιστικές περιόδους, ο Πορτογάλος δικαιολογημένα ζητά την αποχώρηση του από τον σύλλογο αναζητώντας αλλού την ποδοσφαιρική του… Ιθάκη!


Greekbball: Αθάνατη Ελλαδάρα...\nΟι εξελίξεις λοιπόν είναι ραγδαίες αφού πλέον θα μεταδοθεί σίγουρα ο αγώνας Πανελλήνιος-ΠΑΟΚ από το TV Mακεδονία ("δορυφορικό" κανάλι του ΑΝΤ-1 που ως γνωστόν δεν ασχολείται πλέον με το μπάσκετ αν και έχει συμβόλαιο με Παναθηναϊκό και Ολυμπιακό) όπως ανακοινώθηκε και επίσημα από τον ΕΣΑΚΕ ενώ δύο ακόμη ματς ενδεχεται να μεταδοθούν. Το ένα είναι το ντέρμπι Αρης-Ολυμπιακός από το Αλεξάνδρειο με τη NOVA να έχει... σχεδόν συμφωνήσει με τους "κιτρινόμαυρους" και λέμε σχεδόν αφού ακόμη αυτή την ώρα που γράφονται οι γραμμές δεν έχει ολοκληρωθεί η συμφωνία. Οσο για το τέταρτο, τηλεοπτικό, παιχνίδι, αυτό ίσως καλά-καλά να μην του ξέρουν ούτε οι ενδιαφερόμενες ομάδες... Πρόκειται για το Ολύμπια Λάρισας-Παναθηναϊκός το οποίο θα μεταδοθεί (άγνωστο πως και γιατί) από το Conn-X TV!\nΤα περίεργα όμως δεν σταματάνε εδώ. Ενώ όλη μέρα την Παρασκευή διέρρεαν διάφορες φήμες ότι η ΑΕΚ θα έπαιρνε τα δελτία των ξένων παικτών, αυτό φυσικά και δεν έγινε και έτσι η Ενωση αναγκάστηκε να κλείσει αρον-άρον δύο παίκτες που έπαιζαν πέρυσι στην Ελλάδα για να συμπληρώσει... δεκάδα στον αγώνα της με τα Τρίκαλα. Πρόκειται για τον Παπαντωνίου τον οποίο απέκτησε από το Μαρούσι και τον Μίλαν Γέρεμιτς ο οποίος έπαιζε στην Α2 πέρυσι. Το πρωί άνοιξαν παρά την... αργία τα γραφεία του ΕΣΑΚΕ για να εκδοθούν τα δελτία των παικτών και να προλάβουν οι άνθρωποι της ΑΕΚ να προλάβουν να έχουν τους παίκτες διαθέσιμους πριν το τζάμπολ. Ο συγκεκριμένος αγώνας, δε, μάλλον θα μεταδοθεί από τη NOVA αν και επισήμως, ούτε ο ΕΣΑΚΕ ούτε το κανάλι έχουν ενημερώσει για κάτι τέτοιο...\nΑς αναφωνήσουμε λοιπόν όλοι μαζί: Αυτά, μόνο στην Ελλάδα γίνονται...\nΑναρτήθηκε από NobodyIsBiggerThanTheGame στις 2:56 μ.μ.\nGreek Rider 24 Οκτωβρίου 2009 - 4:58 μ.μ.\nΑυτή τη στιγμή ξεκινάει στο NOVA 2 o Άρης-Ολυμπιακός και στο NOVA 7 την ΑΕΚ!!\nΑνώνυμος 24 Οκτωβρίου 2009 - 7:15 μ.μ.\nΓια άλλη μια φορά η NOVA στέκεται στο ύψος της και τιμάει το προϊόν που λέγεται "ελληνικό μπάσκετ". Αυτά να τα βλέπουν κάτι ΑΝΤ1 και λοιποί. Επίσης δεν έχω καταλάβει γιατί η ΕΤ1 να μην δείχνει τους αγώνες. Δεν την πληρώνουμε έτσι κι αλλιώς. Από το να πηγαίνουν τα λεφτά σε ηλίθιες παραγωγές ας πηγαίνουν στον αθλητισμό και τον πρωταθλητισμό.\nNobodyIsBiggerThanTheGame 24 Οκτωβρίου 2009 - 7:23 μ.μ.\nΗ NOVA ίσως πάρει άλλη μια ή και δύο ομάδες (έχω γράψει σχετικά, μία αθηναϊκή και μία επαρχιακή). Οσο για την ΕΡΤ, έχω εξηγήσει γιατί δεν μπορεί/θέλει να πάρει τα δικαιώματα. Πλέον, με 4 (ή 6) ομάδες στη NOVA, τον Πανελλήνιο στον ΑΝΤ-1 (δηλαδή Μακεδονία TV) και τους "αιώνιους" πουθενά, και την Ολύμπια στο Conn-X για πια κεντρική διαχείρηση της ΕΡΤ (που θέλει ο ΕΣΑΚΕ) μιλάμε;\nΑνώνυμος 25 Οκτωβρίου 2009 - 5:22 μ.μ.\nΤελικα, ποτε θα ξερουμε οριστικα τι γινεται με τα τηλεοπτικα?\nNobodyIsBiggerThanTheGame 25 Οκτωβρίου 2009 - 10:40 μ.μ.\nΜεσα στην εβδομαδα που ερχεται σιγουρα. Και μια υποσημειωση: Το Conn-X δεν πηρε ολα τα ματς της Ολυμπια Λαρισας, αλλα αγορασε το συγκεκριμενο με τον Παναθηναϊκό...\nΑνώνυμος 26 Οκτωβρίου 2009 - 10:54 π.μ.\nλογικο ηταν να παρει αυτο το ματσακι...\nοπως κ εναντιον του ΟΣΦΠ...\nΑντε, να δουμε τι θα γινει, να ξερουμε κ εμεις τι θα κανουμε\nΑνώνυμος 26 Οκτωβρίου 2009 - 10:57 π.μ.\nΤοσα χρονια χειροτερευουν τα πραγματα, τα βλεπουμε ολοι, τα γραφετε εσεις κ ποιο ειναι το αποτελεσμα?\nΝα πηγαινουν ακομα χειροτερα...